open-index/open-wikipedia-markdown huggingface dataset:
અરુણા ઈરાની

**અરુણા ઇરાની** (જન્મ: ૧૮ ઓગસ્ટ, ૧૯૪૬) એ ભારતીય ચલચિત્ર અભિનેત્રી છે, જેણે ૩૦૦ કરતાં વધુ ચલચિત્રોમાં મોટાભાગે સહ કલાકાર તરીકે અભિનય કર્યો છે અને ઘણા ગુજરાતી ચલચિત્રોમાં મુખ્ય કલાકાર તરીકે પણ અભિનય કરેલો છે. તેણીએ અમુક ચલચિત્રોમાં નૃત્ય પણ કર્યું છે. તેણીના અભિનય પર બેસ્ટ સપોર્ટિંગ રોલ તરીકે બે વખત ફિલ્મ ફેર પુરસ્કાર મળ્યાં હતાં. તેણીએ આ વર્ગમાં મહત્તમ (૧૦) નામાંકનો મેળવેલ છે. *પેટ પ્યાર ઔર પાપ* (૧૯૮૫) અને *બેટા* (૧૯૯૩) માટે તેણીએ ફિલ્મ ફેર પુરસ્કાર મળ્યા હતાં. જાન્યુઆરી ૨૦૧૨માં, તેણીને ફિલ્મફેર લાઇફટાઇમ એચિવમેન્ટ પારિતોષિક ૫૭માં ફિલ્મફેર પુરસ્કાર સમારંભમાં આપવામાં આવ્યો હતો.

## પ્રારંભિક જીવન
અરુણા ઈરાનીનો જન્મ મુંબઈમાં થયો હતો. તેણી આઠ ભાઇ-બહેનોમાં સૌથી મોટા હતા. તેમણે દિગ્દર્શક કુકુ કોહલી સાથે લગ્ન કરેલ છે.

## કારકિર્દી
અરુણા ઈરાનીએ કારકિર્દીની શરૂઆત ૯ વર્ષની ઉંમરે *ગંગા જમુના* (૧૯૬૧) થી કરી હતી. ઘણાં નાનાં પાત્રોમાં અભિનય કર્યા બાદ તેણીએ મહેમૂદની સાથે *ઔલાદ* (૧૯૮૧), *હમજોલી* (૧૯૭૦) અને *નયા જમાના* (૧૯૭૧)માં અભિનય કર્યો હતો.

ગુજરાતી ચલચિત્રો *સંતુ રંગીલી* (૧૯૭૩), *મારે જાવું પેલે પાર* (૧૯૭૮) ચલચિત્રોમાં ઉપેન્દ્ર ત્રિવેદી અને સંજીવ કુમાર સાથે તેણીની ભૂમિકા સરાહનીય હતી.

૧૯૮૪માં તેણીએ *પેટ પ્યાર ઔર પાપ* માટે ફિલ્મફેર પુરસ્કાર જીત્યો હતો.

૧૯૮૦ અને ૧૯૯૦ના દાયદામાં તેણીએ મોટાભાગે 'મા' ના પાત્રોમાં અભિનય કર્યો. ખાસ કરીને *બેટા* (૧૯૯૨)માંના અભિનયે ફિલ્મફેર પુરસ્કાર જીત્યો. 

તેણીએ પાછળથી ટેલિવિઝન ધારાવાહિકોમાં કામ કરવાનું શરુ કર્યું.

૧૯ ફેબ્રુઆરી, ૨૦૧૨ના રોજ વાર્ષિક ફિલ્મફેર સમારંભમાં તેણીને 'લાઇફટાઇમ એચિવમેટન્ટ પુરસ્કાર' પ્રદાન થયો હતો.

## પુરસ્કાર
* **ફિલ્મફેર બેસ્ટ સપોર્ટિંગ અભિનેત્રી પુરસ્કાર** - જીત
** ૧૯૮૫ - *પેટ પ્યાર ઔર પાપ* (જાનકી)
** ૧૯૯૩ - *બેટા* (લક્ષ્મી દેવી)

***ફિલ્મફેર બેસ્ટ સપોર્ટિંગ અભિનેત્રી પુરસ્કાર**- નામાંકન
** ૧૯૭૨ *કારવાં* - નિશા
** ૧૯૭૪ *બોબી* - નિમા
** ૧૯૭૬ *દો જૂઠ*
** ૧૯૭૮ *ખૂન પસીના* - શાંતિમોહન શર્મા/શાંતિ "શન્નો" દેવી
** ૧૯૮૨ *રોકી* - કેથી ડિ'સોઝા
** ૧૯૯૫ *સુહાગ* - આશા આર. શર્મા
** ૧૯૭૬ *કર્તવ્ય* - ગાયત્રીદેવી સિંહ
** ૧૯૯૮ *ગુલામ-એ-મુસ્તફા* - ભાગ્યલક્ષ્મી દિક્ષિત

***ફિલ્મફેર લાઇફટાઇમ એચિવમેન્ટ પુરસ્કાર** (૨૦૧૨)

## બાહ્ય કડીઓ
* 
* 

શ્રેણી:ભારતીય અભિનેત્રી
શ્રેણી:ગુજરાતી અભિનેત્રી
શ્રેણી:૧૯૪૬માં જન્મ
શ્રેણી:ફિલ્મફેર પુરસ્કારોના વિજેતાઓ
શ્રેણી:જીવિત લોકો
એસ્કેરિયાસિસ

**એસ્કેરિયાસિસ** એક એવો રોગ છે જેદરાજ નામક પરોપજીવીને કારણે થાય છે*એસ્કારીસ લ્યુમબ્રીકોઈડ્સ*.  કૃમિની સંખ્યામાં વધારો થવાથી લક્ષણોમાં પણ વધારો જોવા મળે છે જેમાં સામેલ હોય શકે છે શ્વાસ ચઢવો અને તાવ , જે રોગની શરૂઆતમાં જોવા મળે છે. 

મળમાં જોવા મળતા *અસ્કારીસ* ના ઈંડાથી દુષિત થયેલા આહાર કે પીણા લેવાઈ જાય તો ચેપ લાગે છે.  સાબુ થી[[હાથ ધોવા] સુરક્ષિત છે. જે વિસ્તારોમાં 20% થી વધુ વસ્તી અસરગ્રસ્ત થઈ હોય ત્યાં, તમામને સમયાંતરે સારવાર આપવી હીતાવહ છે.  તેના માટે કોઈરસી નથી. અન્ય અસરકારક એજ્ન્ટમાં ટ્રાયબેંડીમીડાઈન અને નીટાઝોનાઈડનો સમાવેશ થાય છે. આના લીધે એસ્કેરિયાસિસ સૌથી સામાન્ય પ્રકારનો માટીથી ફેલાતો હેલ્મીંથીએસીસ બને છે.  1990માં આ રોગના પરિણામે 3,400 મ્રુત્યુ નિપજ્યાં હતા અને 2010માં તેની સંખ્યા ઘટીને 2,700 થઈ હતી. બીજા પ્રકારનો*અસકારીસ* ડુક્કરને અસર કરે છે.

## References
શેઢી નદી

**શેઢી નદી** ‍(પ્રાચીન નામ: સેટ્ટિકા‌) મહીસાગર જિલ્લાની વરધારીની ટેકરીઓમાં આવેલ  કેદારેશ્વર મહાદેવ ધામોદ  મહીસાગર અને ખેડા જિલ્લામાં પસાર થઈ ખેડા પાસે વાત્રક નદીને મળે છે. નદીની લંબાઇ ૧૧૩ કિમી છે.

આ નદીની સહાયક નદીઓ વારાસી અને મહોર નદીઓ છે.

શેઢી નદીનાં કિનારે પૂજ્ય મોટાનો આશ્રમ આવેલો છે.

## સંદર્ભ 
શ્રેણી:ગુજરાતની નદીઓ
ઢાઢર નદી

** ઢાઢર નદી** ભારતના પશ્ચિમમાં આવેલા ગુજરાત રાજ્યમાં આવેલી નદી છે. આ નદી પાવાગઢના ડુંગરમાંથી નીકળીને ખંભાતના અખાતને મળે છે. તેની મહત્તમ લંબાઇ ૧૪૨ કિમી છે. નદીનો કુલ સ્ત્રાવક્ષેત્ર વિસ્તાર ૪,૨૦૧ ચોરસ કિમી ‍(૧,૬૨૨ ચોરસ માઇલ) છે.

આ નદી વિશ્વામિત્રી નદીની સહાયક નદી છે.

## સંદર્ભ 
શ્રેણી:ગુજરાતની નદીઓ
ચુનીલાલ વૈદ્ય

**ચુનીલાલ વૈદ્ય** (૨ સપ્ટેમ્બર, ૧૯૧૮ – ૧૯ ડિસેમ્બર, ૨૦૧૪), જેઓ **ચુનીકાકા**ના નામે જાણીતા હતા, ગુજરાત, ભારતના જાણીતા ચળવળકાર અને ગાંધીવાદી હતા.

## જીવન
ચુનીભાઇ વૈદ્યનો જન્મ ૨ સપ્ટેમ્બર, ૧૯૧૮ના રોજ ગુજરાતના પાટણ જિલ્લાના નાનકડા ગામમાં થયો હતો. તેઓ ગાંધીવાદી અને સર્વોદયવાદી હતા. તેમણે ભારતની સ્વતંત્રતા ચળવળમાં અને વિનોબા ભાવેની ભૂદાન ચળવળમાં ભાગ લીધો હતો. તેઓ ઘેલુભાઈ નાયક સાથે ડાંગ જિલ્લામાં સૌથી વધુ સક્રિય હતા. ૧૯૬૦ ના દાયદામાં તેમણે આસામની હિંસા દરમિયાન શાંતિ માટે પ્રયાસો કર્યા હતા. તેઓ *ભૂમિપત્ર*ના તંત્રી હતા. ૧૯૭૫માં તેમણે ઈન્દિરા ગાંધી દ્વારા લાદવામાં આવેલી કટોકટીનો વિરોધ કર્યો હતો અને તે માટે જેલમાં ગયા હતા. ૧૯૮૦માં તેમણે ગુજરાત લોક સમિતિની સ્થાપના કરી હતી. ૧૯૮૬ થી ૧૯૮૮ દરમિયાન ગુજરાતના દુષ્કાળમાં, તેઓ પાટણ જિલ્લામાં ૧૨૦૦૦ હેક્ટર જેટલી જમીનમાં રાહત કાર્યો અને ચેક ડેમના બાંધકામમાં સંકળાયેલા હતા. તેઓ ૨૦૦રના ગુજરાતની હિંસાના ટીકાકાર હતા.

ચુનીકાકા એ *ગાંધીની હત્યા : હકીકત અને ભ્રમણાઓ* પુસ્તક લખ્યું હતું જે ૧૧ ભાષાઓમાં પ્રકાશિત થયું હતું.

## સંદર્ભ 
શ્રેણી:વ્યક્તિત્વ
શ્રેણી:૨૦૧૪માં મૃત્યુ
શ્રેણી:૧૯૧૮માં જન્મ
અખંડ સૌભાગ્યવતી (ચલચિત્ર)

**અખંડ સૌભાગ્યવતી** ૧૯૬૩માં રજૂ થયેલ મનહર રસકપૂર દ્વારા દિગ્દર્શિત ગુજરાતી ચલચિત્ર હતું. કર્ણપ્રિય ગીતો અને ગરબાની સાથે ભારતીય સમાજની અંદર દહેજની પ્રથા પર પ્રકાશ પાડતું મહેશ કુમાર અને આશા પારેખ અભિનીત આ ચલચિત્રમાં કલ્યાણજી-આનંદજીએ સંગીત આપ્યું હતું. લતા મંગેશકરના સ્વેર ગવાયેલ "તને સાચવે પાર્વતી..." ગીત લગ્નપ્રસંગોમાં કન્યાવિદાયના સમયે ખાસ વગાડવામાં આવતું અને લોકપ્રિય બન્યું હતું. આ ચલચિત્રના ગીતો બરકત વિરાણી દ્વારા લખાયેલા છે. લતા મંગેશકર, સુમન કલ્યાણપુર તથા મુકેશ જેવા હિન્દી ફિલ્મોના જાણીતા ગાયકોએ ગુજરાતી ફિલ્મોમાં કંઠ આપ્યો હતો.

## બાહ્ય કડીઓ 
* 

શ્રેણી:ગુજરાતી ચલચિત્ર
દેવેન ભોજાણી

**દેવેન ભોજાણી **ભારતીય ટેલિવિઝન કલાકાર અને દિગ્દર્શક છે. તેઓ રંગમંચ કલાકાર છે, જેઓ ગુજરાતી રંગમંચ માટે જાણીતા છે. તેઓએ ટેલિવિઝન ક્ષેત્રે પ્રથમ કદમ ૧૯૮૭માં *માલગુડી ડેઝ*થી મૂક્યા હતા. તેમણે મુખ્ય ખ્યાતિ રમુજી પાત્રો અને સહ-કલાકાર તરીકે મેળવી છે. તેમણે *સારાભાઇ વર્સિસ સારાભાઇ* માટે ત્રણ દિગ્દર્શન પુરસ્કાર મેળવેલ છે - જેમાં ITA પુરસ્કાર, ધ ઇન્ડિયન ટેલી પુરસ્કાર અને અપ્સરા પુરસ્કારનો સમાવેશ થાય છે.

## શિક્ષણ
દેવેને સ્નાતક કક્ષાનું શિક્ષણ નરસી મોનજી ઇન્સ્ટિટ્યુટ ઓફ મેનેજમેન્ટ સ્ટડીઝ, મુંબઈ માંથી પૂરુ કર્યું. તેમણે યુનિર્વસિટી ઓફ સર્ધન કેલિફોર્નિયામાંથી ફિલ્મ દિગ્દર્શનનો અભ્યાસ કર્યો હતો.

## કારકિર્દી
;ટેલિવિઝન

;ચલચિત્રો

## પુરસ્કાર અને નામાંકન
* નામાંકન - ફિલ્મફેર બેસ્ટ સપોર્ટિંગ એક્ટર એવોર્ડ - *જો જિતા વહી સિંકદર* માટે.

## સંદર્ભ
શ્રેણી:કલાકાર
શ્રેણી:ભારતીય ફિલ્મ અભિનેતાઓ
શ્રેણી:ગુજરાતી રંગભૂમિ
શ્રેણી:૧૯૬૯માં જન્મ
ઈન્દ્રપ્રસ્થ માહિતી ટેકનોલોજી સંસ્થા - દિલ્હી

{{Infobox university
| image        =
| name         = ઈન્દ્રપ્રસ્થ ઇન્સ્ટિટ્યુટ ઓફ ઇન્ફર્મેશન ટેકનોલોજી - દિલ્હી (આઇ.આઇ.આઇ.ટી-ડી)
| latin_name   = {Indraprastha institute of information technology}
| motto        = 
| mottoeng     =
| established  = ૨૦૦૮
| type         =  રાજ્ય ટેકનિકલ યુનિવર્સિટી, સ્વાયત્ત રાષ્ટ્રીય સંસ્થા
| calendar     =  
| endowment    = 
| url = 
| president    = 
| students     = ૮૫૦+	
| undergrad    = ૬૦૦+
| postgrad     = ૨૦૦+
| doctrol       =   ૮૦+
| faculty      = ૪૦+
| staff        = 
| city         = નવી દિલ્હી
| state        = દિલ્હી
| country      = ભારત  
| campus       = શહેરી (૨૫ એકર)
| former_names = 
| athletics    = 
| sports       = 
| nickname     = IIIT-D
| colors       = પીરોજ
| affiliations = 
| website      = http://www.iiitd.ac.in
| logo         = 
}}

**ઈન્દ્રપ્રસ્થ ઇન્સ્ટિટ્યુટ ઓફ ઇન્ફર્મેશન ટેકનોલોજી** ‍(ઈન્દ્રપ્રસ્થ માહિતી ટેકનોલોજી‌ ઇન્સ્ટિટ્યુટ) (આઇ આઇ આઇ ટી-ડી), દિલ્હી, ભારતની એક સ્વાયત્ત યુનિવર્સિટી છે. તે AICTE દ્વારા માન્ય મહત્વની રાષ્ટ્રીય સંસ્થા છે.

## સંદર્ભ 
શ્રેણી:શૈક્ષણિક સંસ્થાઓ
પરેશ રાવલ

**પરેશ રાવલ** હિન્દી, તેલુગુ ચલચિત્ર જગત અને ગુજરાતી નાટ્યમંચના અત્યંત લોકપ્રિય અભિનેતા અને રાજકારણી છે. એમનો જન્મ ૩૦ મે ૧૯૫૦ માં મુંબઈમાં થયો હતો. તેઓ હિન્દી ચલચિત્રોમાં રમુજી અને નકારાત્મક પાત્રો માટે જાણીતા છે. એમનાં લગ્ન અભિનેત્રી અને મોડેલ સ્વરૂપ સંપત સાથે થયેલા છે.

શ્રેણી:ગુજરાતી કલાકાર
શ્રેણી:રાજકારણી
શ્રેણી:ગુજરાત રાજ્યના સાંસદ
શ્રેણી:જીવિત લોકો
શ્રેણી:ગુજરાતી વ્યક્તિત્વ
શ્રેણી:૧૬મી લોકસભા
શ્રેણી:રાજનેતા
શ્રેણી:પદ્મશ્રી પુરસ્કાર વિજેતાઓ
શ્રેણી:ભારતીય ફિલ્મ અભિનેતાઓ
શ્રેણી:૧૯૫૦માં જન્મ
શ્રેણી:ગુજરાતી રંગભૂમિ
લવકુમાર ખાચર

**લવકુમાર ખાચર** (૨૪ ફેબ્રુઆરી, ૧૯૩૧ - ૨ માર્ચ, ૨૦૧૫) ભારતના જાણીતા પક્ષીશાસ્ત્રી અને વન્ય જીવન સંરક્ષણકર્તા હતા.

## જીવન
લવકુમારનો જન્મ ૨૪ ફેબ્રુઆરી, ૧૯૩૧ના રોજ રાજવી કુટુંબમાં જસદણ, ગુજરાત ખાતે થયો હતો. તેઓનું શિક્ષણ રાજકુમાર કોલેજ, રાજકોટ ખાતે થયું અને તેમણે સેંટ સ્ટિફન કોલેજ, દિલ્હી ખાતેથી બી.એસસી.ની પદવી મેળવી. ત્યારબાદ ૧૯૫૬માં તેઓ રાજકુમાર કોલેજ ખાતે જીવવિજ્ઞાન અને ભૂગોળનું અધ્યાપન કાર્ય કરતા હતા.

### કારકિર્દી
૧૯૫૦ના દાયકાથી તેઓ પક્ષીશાસ્ત્રમાં સંકળાયેલા હતા અને બીજાં પક્ષીશાસ્ત્રીઓ જેવાં કે સલીમ અલી, હુમાયું અબ્દુલઅલી અને ઝફર ફુટેહાલી સાથે પણ સંકળાયેલ હતા. તેઓ બોમ્બે નેચરલ હિસ્ટરી સોસાયટી (BNHS) અને વર્લ્ડ વાઇડ ફંડ ફોર નેચર (WWF) ભારત સાથે નજીક હતા. ૧૯૭૬માં વન્યજીવન અંગેના શિક્ષણ માટે તેઓને WWF તરફથી અનુદાન મળેલું. ૧૯૮૪માં તેઓએ નેચર ડિસ્કવરી સેન્ટર, સેન્ટર ફોર એન્વાયર્મેન્ટ એજ્યુકેશન (CEE) ના ડાયરેક્ટર તરીકે સેવાઓ આપી હતી. તેઓએ કચ્છના અખાતમાં દરિયાઈ રાષ્ટ્રીય ઉદ્યાન અને અભયારણ્ય બનાવવા માટે કાર્ય કર્યું હતું, જે ભારતનું પ્રથમ દરિયાઈ રાષ્ટ્રીય ઉદ્યાન છે. તેઓ ગીરના અભ્યારણમાં વન્યજીવનના સંરક્ષણમાં સંકળાયેલ હતા. તેઓ *હીંગોળગઢ નેચર કન્વર્ઝન એજ્યુકેશન સેન્ચ્યુરી*ના સ્થાપક હતા, જે જસદણના રાજવી કુટુંબ દ્વારા બનાવવામાં આવેલ. તેઓ *દિલ્હી બર્ડ ક્લબ*ના સભ્ય હતા.

તેમનું અવસાન ૨ માર્ચ, ૨૦૧૫ના રોજ રાજકોટ, ગુજરાત ખાતે પ્રોસ્ટેટ કેન્સરને કારણે થયું. તેઓને એક પુત્ર અને એક પુત્રી છે.

## સન્માન
તેમને પક્ષીશાસ્ત્રમાં પક્ષીઓનાં સંરક્ષણ અને પક્ષીઓનાં રહેઠાણ અંગેના કાર્યો માટે *સલીમ અલી - લોક વાન થો લાઇફટાઇમ એચિવમેન્ટ એવોર્ડ* મળ્યો હતો. તેમને પ્રિન્સ ફિલિપ તરફથી પ્રમાણપત્ર મળેલું. ૨૦૦૪માં તેમને *વિનુ મેનન લાઇફટાઇમ એચિવમેન્ટ એવોર્ડ* મળેલો.

## સંદર્ભ
શ્રેણી:વ્યક્તિત્વ
શ્રેણી:પ્રકૃતિવિદ્દ
શ્રેણી:૧૯૩૧માં જન્મ
શ્રેણી:૨૦૧૫માં મૃત્યુ
પુષ્પાવતી નદી

**પુષ્પાવતી નદી** ઉત્તર ગુજરાતની એક નદી છે.

પુષ્પાવતી નદી રૂપેણ નદીની સહાયક નદી છે. તેનું ઉદ્ગમસ્થાન ઉંઝા તાલુકામાં આવેલું છે. આ નદી બેચરાજી તાલુકામાં રૂપેણને મળી જાય છે.  આ નદીના કાંઠા પર મોઢેરાનું સૂર્યમંદિર, મીરા-દાતાર ‍(ઉનાવા), ઐઠોર જેવાં સ્થળો આવેલા છે.

## સંદર્ભ 
શ્રેણી:ગુજરાતની નદીઓ
પેપલ્લા (તા. ઇડર)

**પેપલ્લા (તા. ઇડર)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા અને અરવલ્લી પર્વતમાળાના દક્ષિણ ભાગમાં આવેલા ઇડર તાલુકાનું એક  ગામ છે. પેપલ્લા ગામ ઇડરથી પશ્ચિમ દિશામાં ૨૦ કિમીના અંતર આવેલું છે. ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે. ગામની પંચાયત બાજુમાં આવેલા રાવોલ ગામમાં આવેલી છે.

શ્રેણી:ઇડર તાલુકો
માંડવી બીચ

**માંડવી બીચ** અથવા દરિયા કિનારો ગુજરાતના કચ્છ જિલ્લાના માંડવી દરિયાકિનારે આવેલું એક સુંદર સ્થળ છે. અહીં દરિયાકિનારે વીજળી પેદા કરવા માટે પવનચક્કીઓનું વિન્ડ ફાર્મ આવેલું છે. આ કિનારો કાશી-વિશ્વનાથ બીચ તરીકે પણ ઓળખાય છે. નજીકના આકર્ષણોમાં વિજય વિલાસ મહેલનો સમાવેશ થાય છે.

## છબીઓ 

File:Mandvi Beach.jpg|માંડવી દરિયાકિનારો
File:Mandvi.JPG|માંડવી દરિયાકિનારો
File:Mandavi Beach Sunset.jpg|માંડવી દરિયાકિનારા પર સૂર્યાસ્ત

## સંદર્ભ 
## બાહ્ય કડીઓ 
* માંડવીબીચ.કોમ

શ્રેણી:દરિયાકિનારો
શ્રેણી:માંડવી તાલુકો
આમ આદમી પાર્ટી

**આમ આદમી પાર્ટી** (**AAP**) એ ભારતનો એક રાજકીય પક્ષ છે, જેની સ્થાપના ૨૬ નવેમ્બર ૨૦૧૨ના રોજ થઇ હતી. હાલમાં આ પક્ષ પંજાબ રાજ્યમાં સત્તા પર છે.

પક્ષની સ્થાપના અરવિંદ કેજરીવાલ અને અણ્ણા હઝારે વચ્ચેના મતભેદ સાથે થઇ હતી. ભષ્ટ્રાચાર સામેની લડાઇને રાજનૈતિક રુપ આપવું કે નહી એ બાબતે બન્નેના મત જુદા હતાં. અગાઉ બન્ને ૨૦૧૧થી જન લોકપાલ બિલની માંગણી કરી રહ્યા હતા. હજારેનું માનવું હતું કે જન લોકપાલ આંદોલનને રાજકારણથી દૂર રાખવું જોઇએ જ્યારે કેજરીવાલ આ આંદોલનની નિષ્ફળતા પછી રાજકારણમાં પ્રવેશ જરુરી સમજતા હતા.

૨૦૧૩માં દિલ્હી વિધાનસભાની ચૂંટણીમાં પક્ષને ૭૦ માંથી ૨૮ બેઠકો મળતાં બીજા સૌથી મોટા પક્ષ તરીકે ઉભરી આવ્યો હતો. કોઇ પક્ષને સ્પષ્ટ બહુમતી ન મળતા, આપ પક્ષે ત્યારબાદ કોંગ્રેસ સાથે સંગઠન કર્યું હતું. પરંતુ ૪૯ દિવસો બાદ જન લોકપાલ બિલનું કોઇ પક્ષે સમર્થન ન કરતાં પક્ષે સરકારમાંથી રાજીનામું આપ્યું હતું.

૨૦૧૫ની દિલ્હી વિધાનસભા ચૂંટણીમાં પક્ષને ૭૦ માંથી ૬૭ બેઠકો મળતાં સ્પષ્ટ બહુમતી મેળવી હતી. પક્ષના મુખ્ય હરીફ ભારતીય જનતા પાર્ટીને ૩ અને કોંગ્રેસને ૦ (શૂન્ય) બેઠકો મળી હતી. ૨૦૨૦ની દિલ્હી વિધાનસભા ચૂંટણીમાં પક્ષને ૭૦માંથી ૬૨ બેઠકો, ભારતીય જનતા પાર્ટીને ૮ અને ભારતીય રાષ્ટ્રીય કોંગ્રેસને ફરીથી ૦ બેઠકો મળી હતી.

## સંદર્ભ
શ્રેણી:ભારતીય રાજકારણ
શ્રેણી:ભારતના રાજકીય પક્ષો
મહુવા બીચ

**મહુવા બીચ** અથવા દરિયાકિનારો ગુજરાતના ભાવનગર જિલ્લામાં આવેલો દરિયાકિનારો છે.

## પરિવહન 
* સડક માર્ગેઃ રાજ્યની પરિવહન બસો અને ખાનગી લક્ઝરી બસો ભાવનગર સાથે જોડાયેલ છે. અમદાવાદથી આ કિનારો ૨૦૦ કિમીને અંતરે આવેલ છે.
* રેલ માર્ગેઃ તે પશ્ચિમ રેલવે માર્ગ પર મુંબઇથી અમદાવાદ થઇને પહોંચી શકાય છે.
* હવાઇ માર્ગે: વિવિધ સ્થાનિક એરલાઈન્સ મુંબઇ અને અમદાવાદ સાથે ભાવનગર જોડાય છે.

શ્રેણી:દરિયાકિનારો
અરવિંદ રાઠોડ

**અરવિંદ રાઠોડ** (૧૪ ફેબ્રુઆરી ૧૯૪૧ - ૨૧ જુલાઇ ૨૦૨૧) ગુજરાતી નાટ્યમંચ અને ચલચિત્ર જગતના જાણીતા અભિનેતા હતા. તેઓ એમના સંવાદો બોલવાની આગવી શૈલી માટે જાણીતા હતા.

## કારકિર્દી 
### નાટક 
### ચલચિત્રો 
## સંદર્ભ 
## બાહ્ય કડીઓ 
* 
* 

શ્રેણી:ગુજરાતી ચલચિત્ર અભિનેતા
શ્રેણી:૨૦૨૧માં મૃત્યુ
શ્રેણી:૧૯૪૧માં જન્મ
કીમ નદી

**કીમ નદી** ગુજરાત રાજ્યમાં ભરૂચ જિલ્લાના નેત્રંગ તાલુકામાં આવેલ સાતપુડાના ડુંગરોમાં આવેલ ઝરણાવાડી ગામ પાસેથી નીકળીને ખંભાતના અખાતને મળે છે. આ નદીની લંબાઈ ૧૦૭ કિમી છે અને સ્ત્રાવ વિસ્તાર ૧,૨૮૬ ચો.કિમી છે.

કીમ નદી નર્મદા અને તાપી નદીઓની વચ્ચે વહે છે. ટોકરી નદી અને ઘંટા નદી તેની મુખ્‍ય શાખા નદીઓ છે.

## કીમ નદી કાંઠે આવેલ ગામો 
* ડહેલી
* દેસાડ
* કોસાડી
* અસારમા
* લીંબડા
* શેઠી
* મોટી નરોલી
* કીમ આમલી
* ઇલાવ
* કાંટિયાજાળ

## સંદર્ભ 
શ્રેણી:ગુજરાતની નદીઓ
હૃદયકુંજ

thumbnail
**હૃદય કુંજ** એ સાબરમતી આશ્રમ ખાતે આવેલું ગાંધીજીનું મૂળ વસવાટ છે. આ નાના ઓરડામાં ગાંધીજી તેમના વસવાટ દરમિયાન અહિંસાનું આંદોલન અને સ્‍વાતંત્ર્ય ચળવળની પ્રવૃત્તિઓ ચલાવતા હતાં. હૃદયકુંજ તરીકે પ્રચલિત સાબરમતી આશ્રમનું આ સ્‍મારક તેની મૂળ બાંધણી મુજબ સચવાયેલું છે. જેમાં ગાંધીજીના દૈનિક કાર્યોની ચીજવસ્‍તુઓ તેમજ તેમની અંગત જીવનોપયોગી વસ્‍તુઓનો સંગ્રહ કરવામાં આવ્‍યો છે, જે તેની મૂળ સ્‍થિતિમાં આજની તારીખે પણ સચવાયેલાં છે.

thumbnail

‘હૃદયકુંજ’ વિશ્વ પ્રવાસીઓ માટેનું મુખ્‍ય કેન્‍દ્ર છે. અહીં પ્રવાસીઓ પુસ્‍તકાલય, ગાંધીજીના હસ્‍તલિખિત પત્રો, સ્‍વાતંત્ર્ય સંગ્રામના મૂળ દસ્‍તાવેજો ઉપરાંત ધ્‍વનિ અને પ્રકાશના આયોજનથી સ્‍વાતંત્ર્ય સંગ્રામની હુબહુ ઝાંખી કરાવતો કાર્યક્રમ પ્રવાસીઓ માટે રજૂ કરાય છે. ગાંધીજી દ્વારા નિયમિતપણે કરાતી હૃદયકુંજની પ્રાર્થના આશ્રમના ઇતિહાસનું બેનમૂન સંભારણું છે.

શ્રેણી:ઐતિહાસિક સ્થળો
મેચી નદી

**મેચી નદી** (હિન્દી:मेची नदी;અંગ્રેજી:Mechi River) ભારતીય ઉપખંડના નેપાળ અને ભારત દેશમાંથી વહેતી એક નદી છે. આ નદી મહાનંદા નદીની ઉપનદી છે. નેપાળ દેશના મેચી પ્રાંતમાં આવેલી મહાભારત પર્વતમાળામાંથી નીકળતી આ નદી નેપાળ અને ભારત વચ્ચે આવેલી સરહદ પાર કરી બિહાર રાજ્યના કિશનગંજ જિલ્લામાં મહનંદા નદી સાથે ભળી જાય છે.

શ્રેણી:ભારતની નદીઓ
શ્રેણી:નેપાળની ભૂગોળ
શ્રેણી:બિહાર
સંબાનંદ મોનપ્પા પંડિત

300px|thumbnail|right|એસ. એમ. પંડિત દ્વારા બનાવવામાં આવેલ રાધા અને કૃષ્ણનું એક ચિત્ર
**સંબાનંદ મોનપ્પા પંડિત** અથવા **એસ. એમ. પંડિત**(અંગ્રેજી:Dr. S. M. Pandit or Sambanand Monappa Pandit) ભારત દેશના કર્ણાટક રાજ્યના રહીશ અને એમના સમયમાં શ્રેષ્ઠ ચિત્રકાર હતા. એમનો જન્મ પચ્ચીસમી માર્ચ, ૧૯૧૬ના દિને કર્ણાટક રાજ્યના ગુલબર્ગ જિલ્લામાં થયો હતો.

એમણે સર જે. જે. સ્કૂલ ઓફ આર્ટ્સના કલાકાર શંકરરાવ અલંકરના શિષ્યપદે રહીને ચિત્રકાર તરીકે તાલિમ લીધી હતી. એમણે મદ્રાસ સ્કૂલ ઓફ આર્ટ્સમાંથી ડિપ્લોમાની પદવી મેળવી હતી. આ ઉપરાંત એમણે કે. બી. ચુડેકર (સર જે. જે. સ્કૂલ ઓફ આર્ટ્સ) અને જી. એસ. દંડવથીમાથ (નૂતન કલામંદિર) જેવા કલાગુરુઓ પાસેથી કલાશિક્ષણ મેળવ્યું હતું. એમણે કેપ્ટન ડબલ્યુ ઈ. ગ્લેડસ્ટોન સોલેમન પાસેથી પ્રેરણા લીધી હતી.

એમણે કુદરતી તકનીકીનો ઉપયોગ કરી ભારતીય માઈથોલોજી, ઈતિહાસ તેમ જ પ્રાચીન સાહિત્ય તથા રાજા રવિ વર્માના ચિત્રોમાંથી પ્રેરણા મેળવી ચિત્રો બનાવ્યાં હતાં. તેઓ વાસ્તવવાદમાં માનતા હતા. ભારતીય મોર્ડન આર્ટની ચળવળમાં પણ સક્રિય રહ્યા હતા. એમનાં મોટા ભાગનાં ચિત્રો ક્લાસિકલ ભારતીય સાહિત્ય પર આધારીત છે. એમની કૃતિઓ આજે પણ પ્રસિદ્ધિ ધરાવે છે.

એમનું નિધન ત્રીસમી માર્ચ, ૧૯૯૩ના રોજ થયું હતું.

## સંદર્ભો
શ્રેણી:ભારતીય ચિત્રકારો
શ્રેણી:વ્યક્તિત્વ
શ્રેણી:કર્ણાટક
એસ.આર.રાવ

**એસ. આર. રાવ** (આખું નામ: સૂર્યદેવરા રામચંદ્ર રાવ) ૧૯૭૮ની બેચના આઇ.એ.એસ. અધિકારી છે. તેમનો જન્મ આંધ્ર પ્રદેશના વિજયવાડામાં થયો હતો.

## કારકિર્દી 
ગુજરાત સરકારની વહીવટી પાંખમાં પસંદગી પામ્યા બાદ ૧૯૯૬માં તેમની નિમણુક સુરત મહાનગર પાલિકામાં કમિશ્નર તરીકે થઇ હતી.

### સુરતનો પ્લેગ 
તેમની સુરતમાં થયેલ નિમણુક દરમિયાન સુરત પ્લેગની સમસ્યાથી ગ્રસિત હતું. તેઓ સુરતમાં આવેલ પ્લેગની મહામારી પછીના સ્વચ્છતા અભિયાન અને ટ્રાફિક સમસ્યાને સરળ બનાવવા માટે લીધેલા પગલાંઓ માટે જાણીતા બન્યા હતા.

રાવે ઓપરેશન હેલ્થ કેર અને ઓપરેશન ડિમોલિશન નામ હેઠળ સુરતને સ્વચ્છ અને ટ્રાફિક સમસ્યાથી મુક્ત બનાવવામાં મોટો ભાગ ભજવ્યો હતો. ખાસ કરીને સુરતના ચોકથી સ્ટેશનના રાજમાર્ગને પહોળો બનાવવા માટે તેમણે લીધેલાં પગલાં પ્રશંસા પામ્યા હતા.

## સન્માન 
તેમને ભારત સરકાર તરફથી પદ્મશ્રીનો પુરસ્કાર એનાયત થયો હતો.

## સંદર્ભ 
શ્રેણી:વ્યક્તિત્વ
શ્રેણી:પદ્મશ્રી પુરસ્કાર વિજેતાઓ
આચાર્ય ભદ્રબાહુ

300px|thumb|કલ્પસૂત્ર ગ્રંથનું એક પત્ર (પાનું)
**આચાર્ય ભદ્રબાહુ** (અંગ્રેજી:Bhadrabahu; હિન્દી:भद्रबाहु) રાજા ચંદ્રગુપ્તના સમયકાળમાં મહાન જૈનાચાર્ય હતા. તેઓ અત્યંત ત્યાગી, તપસ્વી અને પરમાર્થપરાયણ હતા. એમના ધર્મજ્ઞાન અને પ્રકાંડ-પાંડિત્ય આગળ દેશભરના રાજાઓ તેમ જ વિદ્વાનો નતમસ્તક થતા તથા એમનો આદર કરતા. એમના પિતા સોમ શર્મા એક રાજ્યમાં રાજપુરોહિત હતા, આથી એમના ઘરમાં ધન-વૈભવની કોઈ કમી ન હતી. પરંતુ ભદ્રબાહુએ સાંસરિક સંપત્તિ કે સુખ પરત્વે ધ્યાન ન આપતાં યુવાવસ્થામાં જ ઘરનો ત્યાગ કરી તપસ્વી જીવન ગુજારવાનું શરુ કર્યું હતું. વનમાં જઈ એમણે કઠોર તપસ્યા કરી અને એમને જૈન મુનિઓના સંઘના આચાર્યપદે નિયુક્ત કરવામાં આવ્યા.

એમને દિગંબર અને શ્વેતાંબર બન્ને સંપ્રદાયો દ્વારા છેલ્લા શ્રુતકેવલી તરીકે માનવામાં આવે છે. તેઓ ચંદ્રગુપ્ત મૌર્યના ગુરુ હતા. મહાવીર નિર્વાણ પછી લગભગ ૧૫૦ વર્ષ બાદ એમનો જન્મ થયો હતો. એમણે ઉપસર્ગહર સ્તોત્ર તેમ જ કલ્પસૂત્ર સહિત અનેક ગ્રંથોની રચના કરી હતી.

## સંદર્ભો 
## બાહ્ય કડી 
* 
શ્રેણી:વ્યક્તિત્વ
શ્રેણી:શ્વેતાંબર જૈન સાધુઓ
મમુઆરા (તા. ભુજ)

**મમુઆરા** () ભારત દેશનાં પશ્ચિમ ભાગમાં આવેલા ગુજરાત રાજ્યના ભુજ તાલુકામાં આવેલું ગામ છે, જે જિલ્લાના પાટનગર ભુજથી ૨૫ કિ.મી. ભુજ-ભચાઉ ધોરીમાર્ગ પર ૩ કિ.મી. અંદર આવેલુ છે.

## શિક્ષણ 
મમુઆરામાં પ્રાથમિક શિક્ષણની શરૂઆત ૩૦ મે ૧૯૫૮ના રોજ થઈ હતી. ૨૦૦૧ના ધરતીકંપ પછી પ્રાથમિક શાળા માટેની નવી ઈમારતનું નિર્માણ ૫ ફેબ્રુઆરી ૨૦૦૨ના દિવસે કરવામા આવ્યું. હાલમાં ગામમાં ૧થી ૮ ધોરણ સુધીનું શિક્ષણ કાર્યરત છે, જેમાં વિદ્યર્થીઓની સંખ્યા ૪૦૦થી વધુ છે. પ્રાથમિક શાળા અત્યાધુનિક સાધનોથી સજ્જ છે, જેમાં સંગણકો (કંમ્પ્યુટર્સ), મલ્ટિમિડિયા પ્રોજેક્ટર્સ, CCTV કેમેરા વગેરેનો સમાવેશ થાય છે.

## ઉદ્યોગ 
અહીં ચીનાઈ માટીનો ઉદ્યોગ સ્થાપિત છે.

## સંદર્ભ
## બાહ્ય કડીઓ 
* મમુઆરા વિશે માહિતી 

શ્રેણી:ભુજ તાલુકો
મિયાણી બીચ

**મિયાણી બીચ** અથવા મિયાણીનો દરિયાકિનારો પોરબંદર તાલુકાના મિયાણી ગામ નજીક અવિકસિત અને કુમારિકા બીચ વચ્ચે આવેલો છે. આ દરિયા કિનારો સપાટી પર થોડા ખડકો વચ્ચે સ્વચ્છ પાણી અને દંડ પાવડરી ભાતવાળી રેતી સાથે ભવ્ય અનુભવ આપે છે. નજીકનાં આકર્ષણોમાં સુદામા મંદિર, કિર્તી મંદિર, હરસિદ્ધિ મંદિર અને બ્રહ્મા મંદિરનો સમાવેશ થાય છે.

## પરિવહન 
સડક માર્ગેઃ એસ.ટી. અને ખાનગી બસો અમદાવાદ, રાજકોટ, દ્વારકા, વેરાવળ, જામનગર અને જુનાગઢથી અહીં આવે છે.

રેલ માર્ગેઃ રાજકોટ, પોરબંદર, અમદાવાદ અને મુંબઇ જેવા સ્થળોથી રેલ્વે વડે જોડાયેલ છે.

શ્રેણી:દરિયાકિનારો
કેલિફોર્નિયા

**કેલિફોર્નિયા** સંયુક્ત રાજ્ય અમેરિકામાં પશ્ચિમ બાજુએ આવેલું રાજ્ય છે. તે અમેરિકાનું સૌથી વધુ વસ્તી ધરાવતા રાજ્યોમાંનું એક છે, અમેરિકાના આઠમાંથી ૧ માણસ અહીં રહે છે અને કુલ વસ્તી ૩.૮ કરોડ લોકોની છે. વિસ્તારની રીતે, અલાસ્કા અને ટેક્સાસ પછી તે ત્રીજું સૌથી મોટું રાજ્ય છે. કેલિફોર્નિયાની ઉત્તરે ઓરેગોન, પૂર્વે નેવાડા, દક્ષિણ-પૂર્વે એરિઝોના અને દક્ષિણે મેક્સિકોનું સ્ટેટ ઓફ બાજા કેલિફોર્નિયા આવેલું છે. તે દેશના બીજાં અને પાંચમાં સૌથી ગીચ વસ્તી ધરાવતા પ્રદેશો (ગ્રેટર લોસ એન્જેલસ અને સાન ફ્રાન્સિસ્કો અખાત વિસ્તાર) ધરાવે છે. તેમજ દેશનાં સૌથી વધુ વસ્તી ધરાવતાં ૫૦ શહેરોમાં આઠ (લોસ એન્જેલસ, સાન ડિએગો, સાન હોઝે, સાન ફ્રાન્સિસ્કો, ફ્રેસ્નો, સાક્રામાન્ટો, લોંગ બીચ અને ઓકલેન્ડ) ધરાવે છે. સાક્રામાન્ટો ૧૮૫૪થી રાજ્યનું પાટનગર છે.

## જોવા લાયક સ્થળો 
કેલિફોર્નિયામાં આવેલ જોવા લાયક સ્થળોમાં યુનિવર્સલ સ્ટુડિયો હોલિવુડ - લોસ એન્જલસ, ડિઝની લેન્ડ - એનાહેઇમ, સી વર્લ્ડ - સેન ડિએગો, ગોલ્ડન ગેટ - સાન ફ્રાન્સિસકો, પામ સ્પ્રિંગ્સ, સાન્ટા બાર્બરા, યોસેમિતી નેશનલ પાર્ક, સીકોયા નેશનલ પાર્ક, માલીબુ, ફ્રેસનો, બિગબેર લેક, ન્યૂપોર્ટ બીચ, નાપા વેલી, બેવેર્લિ હિલ વગેરે આવેલ છે.

## સંદર્ભ
## બાહ્ય કડીઓ
* કેલિફોર્નિયા રાજ્ય
* California State Guide, from the Library of Congress
* link=|alt=|16x16px Geographic data related to California at OpenStreetMap
* California State Facts from USDA 
* California Drought 2014: Farm and Food Impacts from USDA, Economic Research Service 
* 1973 documentary featuring aerial views of the California coastline from Mt. Shasta to Los Angeles
* Time-Lapse Tilt-Shift Portrait of California by Ryan and Sheri Killackey

શ્રેણી:અમેરિકા
શ્રેણી:અમેરિકાના રાજ્યો
રાકુતેન

thumb|alt=રાકુતેન કંપનીના સ્થાપક હિરોશી મીકીતાની|રાકુતેન કંપનીના સ્થાપક હિરોશી મીકીતાની
રાકુતેન (અંગ્રેજી: Rakuten અને જાપાનીઝ: 楽天) જાપાનની એક પ્રસિદ્ધ ઈ-કોમર્સ અને ઇન્ટરનેટ સેવા આપતી કંપની છે. આ નામનો જાપાની ભાષામાં અર્થ થાય છે આશાવાદ. તેનું ઈ-કોમર્સ પ્લેટફોર્મ "રાકુતેન ઇચીબા" જાપાનની સૌથી મોટી વેબસાઈટ છે. સાથેજ આ કંપની વિશ્વની વેચાણ કરતી સૌથી મોટી કંપનીઓમાંની એક છે. કંપનીની સ્થાપના ફેબ્રુઆરી ૧૯૯૭માં "MGM Inc " નામથી હિરોશી મીકીતાની એ કરી હતી. હજી પણ તેઓ આ કંપનીના ચીફ એક્ઝિક્યુટિવ છે.

શ્રેણી:વેબસાઇટ
શ્રેણી:વેબકંપની
ફલાક્નુંમાં પેલેસ

thumbnail|right|Falaknuma Palace

ફલાક્નુંમાં પેલેસ, ભારતના  હૈદરાબાદમાં આવેલા  શ્રેષ્ઠ સ્થળો પૈકીનું એક છે. તે પૈગાહ હૈદરાબાદ રાજ્ય સાથે સબંધ ધરાવે છે પાછળથી તેના પર નિઝામોનું આધિપત્ય હતું | આ ફલાક્નુંમાં 32 એકર ક્ષેત્ર પર ફેલાયેલો છે અને ચાર મિનારાથી 5 કિ. મી. દુર છે. તેનું નિર્માણ હૈદરાબાદ ના પ્રધાન મંત્રી નવાબ વકાર - ઉલ - ઉમર અને નિઝામ છઠ્ઠા ના કાકા અને સાળા  દ્વારા કરવામાં આવ્યું હતું।  ફલક નુમાનો અર્થ આકાશ જેવું અથવા આકાશનું દર્પણ થાય છે. 

## રચના
આ મહેલની રચના એક અગ્રેજી શિલ્પકારે કરી હતી. તેની રચનાની આધારશીલા 3 માર્ચ 1884 માં સર વાઈકર દ્વારા થઇ હતી. જે  સર ચાર્લ્સ ડાર્વિન  ના વૈજ્ઞાનિક  મિત્ર ખુદુશ ના પુત્ર હતા. તેનું બાંધકામ પૂર્ણ થતા 9 વર્ષ લાગ્યા હતા તેનું સંપૂર્ણ બાંધકામ ઇટાલિયન પથ્થર દ્વારા થયું છે અને તે 93,971 ચો. મી. ક્ષેત્ર માં ફેલાયેલો છે. મહેલનો આકાર વીંછી છે. આ મહેલ ઇટાલિયન અને ટ્યુડર સ્થાપત્ય એક દુર્લભ મિશ્રણ છે. 

## ઈતિહાસ
આ મહેલ જ્યાં સુધી સર વાઈકર પાસે હતો ત્યાં સુધી તેમણે પોતાના નીજી નિવાસ સ્થાન તરીકે તેનો ઉપયોગ કર્યો હતો, પણ પછી 1897-98 માં તેમને આ  મહેલ હૈદરાબાદના નિઝામ છઠ્ઠા ને સોંપી દીધો।

સર વાઈકરને એહસાસ થયો કે ફલાકનુંમાં મહેલના નિર્માણનો ખર્ચ તેમને રાખેલા લક્ષ્ય કરતા વધુ ખર્ચ થઇ ગયો છે ત્યારે તેમની બુદ્ધિશાળી પત્ની ઉલ ઉમરનાં કેહવાથી તેમણે આ મહેલ નિઝામને ઉપહાર આપી દીધો જેના બદલામાં તેમને કરેલા પૂર્ણ ખર્ચના પૈસા પાછા મળી ગયા. નિઝામે પાછળથી આ મહેલનો ઉપયોગ શાહી અતિથિગૃહ તરીકે શરુ કર્યો કારણકે આ મહેલથી પૂર્ણ શહેરનો નજારો દેખાય છે|

1950 માં નિઝામના ગયા બાદ આ મહેલ શાંત થઇ ગયો છે છેલ્લે 1951 માં ભારતના વડા પ્રધાન રાજેન્દ્ર પ્રસાદ ત્યાં મહેમાન બનીને રોકાયા હતા સન 2000માં નિઝામ  મુક્કરમ  હા બહાદુરે આ મહેલ  તાજ હોટેલ્સ ને 30 વર્ષ માટે લીસ પર આપી દીધો।

આ મહેલમાં ટેલીફોન અને વિદ્યુત વ્યવસ્થા ની સુવિધા સન 1883માં ઓસ્લેર દ્વારા શરુ કરવામાં આવી હતી આંકડા પ્રમાણે મહેલમાં આવેલું  સ્વીચ બોર્ડ ભારતમાં આવેલા સૌથી મોટા સ્વીચ બોર્ડમાનું એક છે. સન 2000 માં આ મહેલ નિઝામ પરિવારની નીજી સંપત્તિ હતી તેથી તે સામન્ય જનતા માટે ખુલ્યો નહતો। આ મહેલ માં બિલયર્ડ્સ રૂમ પણ છે જે બોરો અને વાટ્સ દ્વારા બનાવેલો છે તેનું ટેબલ અદભૂત છે કારણ એવા બે ટેબલ બનવ્યા હતા જેમનું એક  બકીન્ઘમ પેલેસ અને બીજું અહી આવેલું છે|

## વૈભવશાળી હોટેલ ફેરફાર
આ મહેલમાં 500 વ્યક્તિ બેસી સકે એટલું મૉટું ભોજનાલય છે જેને દુનિયાનું સૌથી મોટું ભોજનાલય છે અને તેની સાથે દરબાર હોલ પણ છે જેને  વિશ્વસ્તરીય શિલ્પકળા નો ઉપયોગ કરીને સુસજ્જિત કરવામાં આવ્યો છે| સન 2000 માં તાજ હોટેલે આ મહેલનું નવીનીકરણ  શરુ કર્યું | નવા બદલાવો સાથે આ મહેલને નવેમ્બેર 2010માં હોટેલ તરીકે મેહમાનો માટે ખોલી દેવામાં આવ્યો  મહેલનું આકર્ષક તેનો સ્વાગત કક્ષ છે જે ચકચકિત ભીત ચિત્રો થી સુશોભિત છે. તેમાં 60જેટલા કમરા અને 22 હોલ છે જે દુર્લભ ચિત્રો, મૂર્તિઓ , હસ્તપ્રત અને ગ્રંથો થી શોભાયમાન છે. તેના રૂમો અને દીવાલોને ફ્રાંચથી મગાવેલા ઓર્નેટ ફર્નીચર અને હાથ કારીગરીથી બનાવેલા સામાન અને બ્રોકેડ થી સુસજ્જિત કરવામાં આવ્યા છે . 

## સંદર્ભ
શ્રેણી:પ્રવાસન
ચરખો

**ચરખો** એ એક હાથ વડે ચલાવી શકાતું યંત્ર છે, જેના વડે કપાસના રૂમાંથી બનાવેલ પૂણીને કાંતીને સૂતર તૈયાર કરી શકાય છે.

ચરખાનો ઉપયોગ કુટિર ઉદ્યોગ સ્વરુપે આપણા દેશમાં મોટા પ્રમાણમાં કરવામાં આવે છે. ભારત દેશના સ્વતંત્રતા સંગ્રામના સમયે ચરખો આર્થિક સ્વાવલંબનનું પ્રતીક બની ગયો હતો. ચરખાની શોધ અને વિકાસ કેવી રીતે અને ક્યારે થયો, એ માટે ચરખા સંઘ દ્વારા ઘણા સંશોધનો તેમ જ તપાસ હાથ ધરવામાં આવી હતી. તે પ્રમાણે અંગ્રેજોના ભારત આવવા પહેલાંના સમયથી જ ભારત ભરમાં ચરખાનું ચલણ પ્રચલિત હતું. ઈ.સ. ૧૫૦૦ સુધી ખાદીવણાટ અને હસ્તકલાનો ઉદ્યોગ પૂર્ણ રીતે વિકસીત હતો. સને ૧૭૦૨માં એકલા ઈંગ્લેન્ડમાંથી ભારતમાં બનેલી ૧૦,૫૩,૭૨૫ પાઉન્ડ જેટલા મૂલ્યની ખાદી ખરીદવામાં આવી હતી. માર્કોપોલો અને ટૈવર્નિયર જેવા વિદેશીઓએ ખાદી માટે કવિતાઓ પણ લખી છે. ટૈવર્નિયરની ડાયરીમાં ખાદીના વસ્ત્રની મૃદુતા, મજબૂતાઈ, બારીકાઈ અને પારદર્શિતાની ઘણી પ્રસંશા કરવામાં આવી હતી.

File:Gandhi spinning.jpg|ગાંધીજી ચરખા પર સૂતર કાંતતી વેળા
File:Lady yarn in a Charkha in Bangalore.webm|ચરખો કાંતતી એક સ્ત્રી.
File:Man using a spinning wheel in Pakistan.jpg|ગ્રામીણ વિસ્તારોમાં હજુ વસ્ત્રવણાટ માટે ચરખાનો ઉપયોગ થાય છે.
File:Compact Charkha.jpg|પેટી ચરખો

## સંદર્ભ 
શ્રેણી:ભારતીય સંસ્કૃતિ
ગોવિંદ સાગર

**ગોવિંદ સાગર** (હિંદી:गोविन्द सागर; અંગ્રેજી:Gobind Sagar) ભારત દેશના ઉત્તર ભાગમાં આવેલા હિમાચલ પ્રદેશ રાજ્યના બિલાસપુર જિલ્લામાં આવેલ એક માનવ-નિર્મિત સરોવર છે. આ સરોવર સતલજ નદી પર બાંધવામાં આવેલા ભાખરા નાંગલ બંધને કારણે રચાયું છે. આ સરોવરનું નામ શીખ ધર્મના દસમા ગુરુ ગોવિંદસિંહના નામ પરથી રાખવામાં આવેલ છે. વિશ્વના સૌથી વધુ ઊંચાઈ ધરાવતા બંધો પૈકીના એક એવા ભાખરા બંધની ઊંચાઈ તેના પાયાથી ૨૨૫.૫ મીટર જેટલી છે, જેનું નિર્માણ અમેરીકન બંધ નિર્માતા હાર્વે સ્લૉક્‌મ (Harvey Slocum)ની દેખરેખ હેઠળ ઈ. સ. ૧૯૫૫ થી શરૂ કરી, ઈ. સ. ૧૯૬૨માં પૂર્ણ કરવામાં આવ્યું હતું.

## સંદર્ભો
## બાહ્ય કડીઓ
* ગોવિંદ સાગર સરોવર(Gobing Sagar Lake)

શ્રેણી:હિમાચલ પ્રદેશ
શ્રેણી:તળાવ
ઓસમ ડુંગર

**ઓસમ ડુંગર** સૌરાષ્ટ્રમાં આવેલા રાજકોટ જિલ્લાના ધોરાજી તાલુકાના પાટણવાવ ગામ નજીક આવેલ જોવાલાયક સ્થળ છે. અહિંયા પ્રકૃતિ શિબિર પણ યોજવામાં આવે છે.

સ્થાનિક લોકોની માન્યતા પ્રમાણે આ ઐતિહાસિક ઓસમ ડુંગર પર મહાભારત કાળના અનેક અવશેષો જોવા મળે છે. પાંડવો વનવાસ દરમિયાન ઓસમ પર્વત પર રોકાયા હતા. એમની માન્યતા પ્રમાણે પાંડવોના વનવાસ દરમિયાન હિડમ્બા પણ આજ ઓસમ પર્વત પર રહેતી હતી, તેથી ભીમની આંખ તેની સાથે લડી ગઈ હતી. બન્નેના પ્રેમ-મિલાપ વેળાએ ભીમે હિડમ્બાને હિચકો જોરથી નાંખતા, હિડમ્બા ઓસમ પર્વત પરથી છેક નીચે તળેટીમાં ઉછળીને પડી હતી. તળેટીમાં પડતા હિડમ્બાના હાડકા ભાંગી ગયેલા અને તેથી જ આ જગ્યા પર ગામનું નામ હાડફોડી પડેલું, જે ગામ આજે પણ તળેટીમાં મોજુદ છે.

આ ઉપરાંત પાંડવોએ બાંધેલું ટપકેશ્વર મહાદેવનું મંદિર તેમજ તેની પાસે આવેલો પાણી ભરેલો હોજ, જેમાં સતત પાણી ડુંગર પરથી ટપક્યા કરે છે. આ ઉપરાંત પટાંગણમાં આવેલી ભીમની થાળી આજે પણ જોઈ શકાય છે. જો કે કાળક્રમે આ ભીમ થાળી આડી થઈ ગઈ છે.

ઓસમ ડુંગર મહાભારતના સમયકાળ દરમિયાન માત્રી માતાજી છત્રેશ્વરી માતાજીના નામથી ઓળખાતો. આ પર્વતની શિલાઓ સીધી, સપાટ અને લીસ્સી હોવાથી માખણિયા પર્વત તરીકે પણ જાણિતો હતો. વિહંગાલોકન કરતા ૐ આકારનો પર્વત દૃષ્ટીમાન થતાં ઓમ+ સમ=ઓસમ પર્વતના નામથી વર્તમાન સમયમાં ઓળખાય છે.

ઓસમ પર્વત પર દર વર્ષે ભાદરવી અમાસથી ત્રિદિવસીય મેળો માત્રી માતાજીના સાનિધ્યમાં યોજાય છે. આ મેળાનું પાટણવાવ ગ્રામપંચાયત દ્વારા આયોજન કરવામાં આવે છે. 
 	 	
## પથ દર્શન 
ઓસમ ડુંગર પહોંચવા માટે 	એસટી બસ કે ખાનગી વાહન દ્રારા ધોરાજી થી પાટણવાવ જઈ શકાય છે. જેનું અંતર જિલ્લા મથક રાજકોટ થી આશરે 	૧૦૯ કી.મી જેટલું થાય છે. ધોરાજી તાલુકા પંચાયતની વેબસાઇટ પરની માહિતી મુજબ આ સ્થળની મુલાકાત માટે 	અગત્યનો દિવસ	 	રવિવાર તથા 	અનુકુળ સમય	 	સવારથી સાંજ સુધીનો હોય છે.

## સંદર્ભો 
## બાહ્ય કડીઓ 
* Heart of Gujarat OSAM HILL 

શ્રેણી:રાજકોટ જિલ્લો
શ્રેણી:જોવાલાયક સ્થળો
શ્રેણી:ગુજરાતના પર્વતો
લોનાર ઉલ્કા તળાવ

**લોનાર તળાવ** મહારાષ્ટ્ર ના બુલઢાણા જિલ્લાના લોનાર ખાતે આવેલું તળાવ છે, જે ઉલ્કાના પડવાથી બનેલું છે. આ તળાવ બેસાલ્ટ ખડકો પર બનેલું છે, તેમજ સેલાઇન અને આલ્કાઇન બંને ગુણધર્મો ધરાવે છે. ભૂસ્તરશાસ્ત્રીઓ, પુરાતત્વશાસ્ત્રીઓ તેમજ અવકાશવિજ્ઞાનીઓએ તળાવનાં ગુણધર્મો વિશે વિવિધ અભ્યાસો કરેલ છે. લોનાર તળાવનો વ્યાસ ૧.૨ કિમી (૩,૯૦૦ ફીટ) તેમજ ૧૩૭ મીટર (૪૪૯ ફીટ) ઊંડાઇ ધરાવે છે. આ તળાવનો પરિઘ ૧.૮ કિલોમીટર (૫,૯૦૦ ફીટ) છે. આ તળાવની ઊંમર ૫૨,૦૦૦ ± ૬,૦૦૦ વર્ષો (પ્લેસ્ટોસિન) મનાય છે, તેમ છતાં, ૨૦૧૦માં થયેલ અભ્યાસ મુજબ તેની ઊંમર ૫,૭૦,૦૦૦ ± ૪૭,૦૦૦ વર્ષો મનાય છે.

સ્મિથસોનિયન ઇન્સ્ટિટ્યુટ, યુનાઇડેટ સ્ટેટ્સ જીઓલોજિકલ સર્વે, જીઓલોજીકલ સોસાયટી ઓફ ઇન્ડિયા, અને સાગર યુનિવર્સિટી અને ભૌતિક અનુસંધાન પ્રયોગશાળાએ આ તળાવ પર વિસ્તૃત સંશોધનો કરેલ છે.

૨૦૦૭માં આ તળાવમાં નાઇટ્રોજનમાંથી એમોનિયામાં થતું જૈવિક રૂપાંતરણ શોધાયું છે.

## ૨૦૨૦ રંગ પરિવર્તન 
જૂન ૨૦૨૦ની શરુઆતમાં ૨-૩ દિવસ માટે તળાવના પાણીનો રંગ લાલ-ગુલાબી બન્યો હતો. *અગારકર રીસર્ચ ઇન્ટિટ્યુટ*, *નેશનલ એન્વાયર્મેન્ટ એન્જિનિયરિંગ રીસર્ચ ઇન્સ્ટિટ્યુટ* અને *જીઓલોજીકલ સર્વે ઓફ ઇન્ડિયા* એ જણાવ્યું હતું કે પાણીનું પ્રમાણ ઘટવાને કારણે ક્ષારાશ વધતા બેક્ટેરિયાની વૃદ્ધિ થઇ હતી અને તેનાથી *કેરોટેનોઇડ*ના કારણે રંગમાં પરિવર્તન નોંધાયું હતું.

## સંદર્ભ 
## બાહ્ય કડીઓ 
* Lonar crater, India: an analog for martian impact craters, Lunar and Planetary Science XXXVIII abstracts.
* Lonar, A Gem of Craters  SPARK Volume 2, K-12 outreach, Space Science and Engineering Centre, University of Wisc-Madison.

શ્રેણી:તળાવ
શ્રેણી:મહારાષ્ટ્ર
લી ક્વાન યૂ

**લી ક્વાન યૂ**, GCMG, CH (જન્મે **હેરી લી ક્વાન યૂ**, ૧૬ સપ્ટેમ્બર ૧૯૨૩ - ૨૩ માર્ચ ૨૦૧૫), જેઓ તેમના પ્રથમાક્ષરો **LKY**, થી જાણીતા હતા, સિંગાપુરના પ્રથમ વડાપ્રધાન હતા. તેઓ ૧૯૫૯થી ત્રણ દાયકા કરતાં વધુ સમય સત્તામાં રહ્યા હતા, જેમાં ૧૯૬૫માં મલેશિયાથી મળેલ સ્વતંત્રતાનો સમાવેશ થાય છે. ૧૯૯૦માં લીએ વડાપ્રધાન પદનો ત્યાગ કરતાં, ગોહ ચોક ટોંગે સત્તા સંભાળી, પણ તેઓ ઉચ્ચ પ્રધાન તરીકે ૨૦૦૪ સુધી રહ્યા. જ્યારે તેમનો પુત્ર, લી હેઇન્સ લૂંગ, ત્રીજા વડાપ્રધાન બન્યા ત્યારે લી સલાહકાર મંત્રી તરીકે ૨૦૧૧ સુધી રહ્યા. એકંદરે લી સત્તામાં ૫૬ વર્ષો રહ્યા. તેઓએ તાંજોગ પગાર વિસ્તારમાંથી ૬૦ વર્ષોથી વધુ સંસદમાં પ્રતિનિધિત્વ તેમનાં ૨૦૧૫માં મૃત્યુ સુધી કર્યું હતું.

લીને સ્વતંત્ર સિંગાપોરના સ્થાપક પિતા તરીકે ઓળખવામાં આવે છે,  તેમના નેતૃત્વ હેઠળ દેશને "ત્રીજા વિશ્વમાંથી પ્રથમ વિશ્વમાં" લઇ આવનાર તરીકે ઓળખાય છે.

## સંદર્ભ 
શ્રેણી:વ્યક્તિત્વ
શ્રેણી:સિંગાપુર
શ્રેણી:૧૯૨૩માં જન્મ
શ્રેણી:૨૦૧૫માં મૃત્યુ
કાંદિવલી

**કાંદિવલી** મુંબઈના ઉત્તર વિભાગમાં આવેલો પરાં વિસ્તાર છે. દક્ષિણ મુંબઇથી ઉત્તર તરફ જતાં પશ્ચિમ રેલ્વે માર્ગ પર તે ૨૦મું રેલ્વે સ્ટેશન છે.

## ઇતિહાસ 
કાંદિવલીમાંથી મળેલા અવશેષો દર્શાવે છે કે આ વિસ્તાર પાષાણ યુગમાં વસ્તી ધરાવે છે.

કાંદિવલી રેલ્વે સ્ટેશન ૧૦૦ વર્ષ કરતાં પહેલા ૧૯૦૭માં બાંધવામાં આવ્યું હતું, જે ખાંડોલી તરીકે ઓળખાતું હતું અને આ નામ પૂર્વ ભારતના ગામ કોન્ડોલિમ પરથી પડ્યું હતું.

## સ્થળો અને વિસ્તારો
300px|thumb|right|લોખંડવાલા કોમ્પલેક્ષ, કાંદિવલી (પૂર્વ)

સમતા નગર કાંદિવલીનો જૂનામાં જૂના વિસ્તારોમાંનો એક છે. મુંબઇના દરેક વિસ્તારની જેમ કાંદિવલી પણ પૂર્વ અને પશ્ચિમ ભાગોમાં રેલ્વે પટ્ટી વડે વિભાજીત થયેલ છે. કાંદિવલીના જાણીતાં વિસ્તારોમાં ઠાકુર કોમ્પલેક્ષ, ઠાકુર ગામ, લોખંડવાલા કોમ્પલેક્ષ અને અશોક નગરનો - પૂર્વની બાજુએ અને મહાવીર નગર, દહાણુકર વાડી, ઇરાની વાડીનો - પશ્ચિમની બાજુએ, સમાવેશ થાય છે.

## સંદર્ભ 
શ્રેણી:મુંબઈ
શ્રેણી:મુંબઈનાં પરાં
ચક્રવાક

**ચક્રવાક**, જે **ચકવા-ચકવી**ના નામે પણ ઓળખાય છે, પક્ષીની જાતિમાં નવ જેટલી પેટા જાતિઓનો સમાવેશ થાય છે. વૈજ્ઞાનિકનામ *બર્હાનીડેઇ* તરીકે ઓળખાતી આ પક્ષી જાતિ સમશિતોષ્ણ અને ઉષ્ણ કટિબંધમાં વ્યાપક પણે જોવા મળે છે. આ પક્ષીની બે જાતિઓ ઓસ્ટ્રેલિયામાં પણ જોવા મળે છે. કાદવ ખુંદનારા પક્ષીઓ તરીકે વર્ગીકરણ પામ્યા હોવા છતા મોટા ભાગની પેટા-જાતિઓ સુષ્ક અને અર્ધ-સુષ્ક વિસ્તારોમાં જોવા મળે છે.

## વર્ણન
આ જાતિના પક્ષીઓ મધ્યમથી લઇને મોટા કદ સુધીની મજબુત કાળી અથવા પીળાશપડતા કાળા રંગની ચાંચ અને મોટી પીળી આંખો ધરાવે છે જેને લીધે તે દેખાવમાં સરીસૃપ અને સાંકેતીક-કળ સમાન પીછાઓ વાળા લાગે છે. ચક્રવાક ગુજરાતી નામ સંસ્કૃત નામ चक्रवाक પરથી ઉતરી આવેલું છે અને લોક-બોલીમાં તેને ચકવા-ચકવી તરીકે ઓળખવામાં આવે છે. બન્ને નામ સામાન્યપણે ઉપયોગમાં લેવાય છે.

## વર્તણુક
આ પક્ષીઓ મોટેભાગે નિશાચર છે. અજવાળી રાત્રી દરમ્યાન એમનું બુલંદ ગાન સાંભળવા મળી જાય છે. આ વર્તણુક ખલેલી ને મળતી આવતી ગણીને અંગ્રેજીમાં એને સ્ટોન કર્લ્યુ તરીકે પણ ઓળખવામાં આવે છે. ખોરાક મુખ્યત્વે જીવાત અને નાના કદના કરોડરજ્જુ ધરાવતા પ્રાણીઓ છે. અલબત્ત સરીસૃપોને કે નાના સસ્તન પ્રાણીઓને પણ તેઓ એમનો ખોરાક બનાવી શકે છે. મોટાભાગની પેટાજાતીઓ પ્રવાસ નથી કરતી પણ, યુરેશીયન ચક્રવાક જે સમષિતોષ્ણ યુરોપમાં ઉનાળો ગાળીને શિયાળો આફ્રીકામાં ગાળવા પુરતો ઉનાળુ પ્રવાસ ખેડતા જોવા મળ્યા છે.

## પ્રજાતિઓ
## સંદર્ભ
## બાહ્ય કડીઓ
* ચક્રવાકને લગતાચલચિત્રો :: ઇન્ટરનેટ બર્ડ કલેકશન પર.

શ્રેણી:પક્ષી
શ્રેણી:ગુજરાતનાં પક્ષીઓ
પાલનપુર જંકશન રેલ્વે સ્ટેશન

thumb|પાલનપુર રેલ્વે સ્ટેશન, ૧૯૫૨
**પાલનપુર જંકશન રેલ્વે સ્ટેશન** એ પાલનપુર, ગુજરાતમાં આવેલું એક રેલ્વે સ્ટેશન છે. આ રેલ્વે સ્ટેશન ભારતીય રેલ્વેના પશ્ચિમ રેલ્વેનાં સંચાલન હેઠળ આવે છે.

## વિગતો
પાલનપુર જંકશન રેલ્વે સ્ટેશન જયપુર-અમદાવાદ રેલ્વેલાઇન પર આવેલું છે, અને પશ્ચિમ રેલ્વે વિસ્તારમાં આવે છે. પાલનપુરથી ચેન્નઈ, તિરુઅનંતપુરમ, મૈસુર, બેંગ્લુરુ, પુને, મુંબઇ, જયપુર, જોધપુર, દિલ્હી, દહેરાદુન, મુજ્જફરનગર, બરૈલી અને જમ્મુથી સીધું બ્રોડગેજ જોડાણ છે. તે ગુજરાતનાં મોટાભાગના શહેરો જેવાં કે અમદાવાદ, સુરત, વડોદરા, ભુજ, રાજકોટ, જામનગર અને પોરબંદર સાથે જોડાયેલું છે. પાલનપુર અને સમખિઆલી વચ્ચેનો રેલ્વે માર્ગ બેવડો કરવા માટેનો પ્રસ્તાવ સરકારે મંજૂર કરેલો છે, આ પ્રસ્તાવને કારણે કચ્છ, પાટણ અને બનાસકાંઠા જિલ્લાઓને ફાયદો થશે. પાલનપુર રેલ્વે સ્ટેશનને પાંચ પ્લેટફોર્મ અને કુલ ૬ પાટા છે.

## યાત્રીઓ
પાલનપુર રેલ્વે સ્ટેશન પરથી દરરોજ ૧૦,૦૦૦ જેટલા યાત્રીઓ ભારતનાં વિવિધ શહેરોમાં યાત્રા કરે છે.

## સેવાઓ
પાલનપુરથી જુદા-જુદા રાજ્યોમાં જવા માટે વિવિધ ટ્રેનો ઉપલબ્ધ છે:

* રાજસ્થાન: જયપુર, જોધપુર, અજમેર, બિકાનેર, ભિલવાડા, અલ્વર, ભરતપુર.
* આંધ્ર પ્રદેશ: સિકંદરાબાદ, વિજવાડા, ગુન્તકાલ.
* જમ્મુ અને કાશ્મીર: જમ્મુ, ઉધમપુર.
* ઉત્તર પ્રદેશ: લખનૌ, કાનપુર, આગ્રા, મુજ્જફરનગર, બરૈલી.
* પશ્ચિમ બંગાળ: હાવરા.
* બિહાર: પટણા
* ગુજરાત: અમદાવાદ, સુરત, વડોદરા, રાજકોટ, ભૂજ, જામનગર, પોરબંદર.
* મહારાષ્ટ્ર: મુંબઇ, પુને, નાગપુર.
* પંજાબ: જલંધર.
* હરિયાણા: ચંદિગઢ.
* દિલ્હી.
* કેરાલા: તિરુઅનંતપુરમ.
* તમિલ નાડુ: ચેન્નઇ.
* કર્ણાટક: મૈસુર, બેંગ્લોર.
* ઉત્તરાખંડ: દહેરાદૂન, હરિદ્વાર.

## સંદર્ભ
શ્રેણી:બનાસકાંઠા જિલ્લો
શ્રેણી:બનાસકાંઠા જિલ્લાનાં રેલ્વે સ્ટેશનો
વેસ્ટ ઇન્ડિઝ

thumbnail|એન્ટિલિસ ટાપુઓ (વેસ્ટ ઇન્ડિઝ)

**વેસ્ટ ઇન્ડિઝ** એ કેરેબિયન અને ઉત્તરી એટલાન્ટિક સમુદ્રનો વિસ્તાર છે જે ઘણાં ટાપુઓ અને એન્ટિલિસ અને લઆયુન દ્વીપસમૂહનો સમાવેશ કરે છે. ક્રિસ્ટોફર કોલંબસની અમેરિકાની પ્રથમ સફર બાદ, યુરોપિયનો ભારતથી (દક્ષિણ એશિયા અને દક્ષિણપૂર્વ એશિયા) આ પ્રદેશને અલગ પાડવા માટે ખોટી રીતે વેસ્ટ ઇન્ડિઝ તરીકે સંબોધવાનું શરુ કર્યું.

૧૭મી થી ૧૯મી સદી દરમિયાન, વેસ્ટ ઇન્ડિઝમાં બ્રિટિશ, ડેનિશ, ડચ, ફ્રેંચ અને સ્પેનિશ વસાહતો સ્થપાઇ. ડેનિશ અને સ્પેનિશ વસાહતો હવે અમેરિકન વેસ્ટ ઇન્ડિઝ તરીકે ઓળખાય છે.

૧૯૧૬ની સાલમાં ડેનમાર્કે ડેનિશ વેસ્ટ ઇન્ડિઝનો પ્રદેશ અમેરિકાને ૨૫ મિલિયન ડોલરની કિંમતના સોનાનાં બદલે વેચી દીધો. ત્યારબાદ આ પ્રદેશ અમેરિકાના પ્રદેશ, યુનાઇડેટ સ્ટેટ વર્જિન ટાપુઓ તરીકે ઓળખાય છે.

૧૯૫૮ થી ૧૯૬૨ દરમિયાન, યુનાઇડેટ કિંગડમે વેસ્ટ ઇન્ડિઝ ટાપુઓની સરહદો ફરીથી આંકી (સિવાય કે બ્રિટિશ વર્જિન ટાપુઓ, ધ બહામાસ, બ્રિટિશ હોન્ડુરાસ અને બ્રિટિશ ગુયેના) અને વેસ્ટ ઇન્ડિઝ ફેડરેશન બનાવ્યું. તેમણે ધાર્યું કે આ ફેડરેશન એક દેશ તરીકે સ્થાન પામશે. તેમ છતાં, ફેડરેશનને બહુ જ મર્યાદિત સત્તાઓ, રાજકીય પ્રશ્નો અને આધાર ન હતો. ત્યારબાદ ૧૯૬૩માં આ ફેડરેશનને વિખેરી નાખવામાં આવ્યું અને ૯ પ્રદેશો અલગ રાજ્યો અને ચાર સમુદ્ર પારના બ્રિટિશ વિસ્તારો બન્યા.

*વેસ્ટ ઇન્ડિઝ / વેસ્ટ ઇન્ડિયા *શબ્દનો વપરાશ ૧૭મી અને ૧૮મી સદીઓ દરમિયાન ઘણી કંપનીઓમાં થયો, જેમ કે ડેનિશ વેસ્ટ ઇન્ડિયા કંપની, ધ ડચ વેસ્ટ ઇન્ડિયા કંપન, ધ ફ્રેંચ વેસ્ટ ઇન્ડિયા કંપની, અને ધ સ્વિડિશ વેસ્ટ ઇન્ડિયા કંપની.

## શબ્દનો વપરાશ
તુલાની યુનિવર્સિટીના અધ્યાપક રોસાને એડરલી કહે છે કે "'વેસ્ટ ઇન્ડિઝ' શબ્દનો ઉપયોગ કોલંબસે મેળવેલ પ્રદેશો જે સ્પેન દ્વારા હક જમાવવામાં આવ્યો હતો તે અને બીજાં યુરોપી સત્તાઓ દ્વારા એશિયામાં મેળવેલ પ્રદેશો 'ઇસ્ટ ઇન્ડિઝ' થી અલગ પાડવામાં કરવામાં આવ્યો હતો. ત્યારબાદ આ શબ્દનો ઉપયોગ બધી યુરોપી સત્તાઓ દ્વારા કરવામાં આવ્યો. બ્રિટિશ વેસ્ટ ઇન્ડિઝ ફેડરેશનને વિખેરી નાખ્યા બાદ પણ વેસ્ટ ઇન્ડિઝે એક જ ક્રિકેટ ટીમ તરીકે આંતર રાષ્ટ્રીય રમતોમાં રમવાનું ચાલુ રાખ્યું."

## સંદર્ભ
શ્રેણી:ટાપુ
ડિડો (ગાયિકા)

'''ડિડો ફ્લોરિઅન ક્લાઉડ ડી બોનેવિઆલે ઓ'માલાયે આર્મસ્ટ્રોંગ**, જે **ડિડો'* () (જન્મ ૨૫ ડિસેમ્બર ૧૯૭૧) નામે પણ જાણીતી છે, અંગ્રેજી ગાયિકા-ગીત લેખિકા છે. ડિડોએ તેના પ્રથમ આલ્બમ *નો એન્જલ* (૧૯૯૯) થી આંતર રાષ્ટ્રિય ખ્યાતિ મેળવી હતી. આ આલ્બમની વિશ્વભરમાં ૨૧ મિલિયન નકલો વેચાઇ હતી, અને ઘણાં બધાં પુરસ્કારો જીત્યા હતા, જેમાં *એમ ટીવી યુરોપ મ્યુઝિક ફોર બેસ્ટ ન્યૂ એક્ટ*, બે NRJ પુરસ્કારો - *બેસ્ટ ન્યૂ એક્ટ* અને *બેસ્ટ આલ્બમ*, અને બ્રિટિશ મહિલા અને ઉત્તમ આલ્બમ માટેના બે બ્રિટ એવોર્ડ્ઝનો સમાવેશ થાય છે. તેણીનું બીજુ આલ્બમ, *લાઇફ ફોર રેન્ટ* (૨૦૦૩) પણ સફળ પામ્યું જેમાં પ્રખ્યાત "વ્હાઇટ ફ્લેગ" અને "લાઇફ ફોર રેન્ટ" ગીતોનો સમાવેશ થતો હતો.

ડિડોનું પ્રથમ આલ્બમ યુકેનાં ઇતિહાસમાં સૌથી વધુ વેચાતા આલ્બમોમાં સ્થાન પામ્યું છે અને ૨૦૦૦ના દાયકામાં પ્રથમ ૧૦ સૌથી વધુ વેચાતા આલ્બમોમાં છે. તેણીનું ત્રીજું આલ્બમ, *સેફ ટ્રીપ હોમ* (૨૦૦૮), વખાણ પામ્યું પણ અગાઉના બે આલ્બમો જેટલી સફળતા ન મળી. "ઇફ આઇ રાઇઝ" ગીત માટે તેણીને એકેડમી પુરસ્કારનું નામાંકન મળ્યું હતું. ૨૦૦૦ના દાયકાના ટોચના બિલબોર્ડ કલાકારોમાં ડિડોએ ૯૮મું સ્થાન મેળવેલું. ૨૦૧૩માં ડિડોએ તેનું ચોથું આલ્બમ, *ગર્લ વ્હુ ગોટ અવે*, પ્રકાશિત કરીને પુનરાગમન કર્યું છે, જે યુકેના ટોપનાં પાંચ આલ્બમોમાં સ્થાન પામ્યું હતું.

## અંગત જીવન
૧૯૯૯માં *નો એન્જલ* પ્રકાશિત કર્યા બાદ મોટાભાગનો તેણીનો સમય આલ્બમના પ્રચાર પાછળ ગાળવાથી તેણી અને તેનાં જીવનસાથી બોબ પેજ, (જેની સાથે તેની સગાઇ થયેલ) સાથે ભંગાણ પડ્યું. ડિડો એ ૨૦૧૦માં રોહાન ગેવિન સાથે લગ્ન કર્યા અને તેમને એક પુત્ર, સ્ટેન્લી છે, જેનો જન્મ જુલાઇ ૨૦૧૧ના રોજ થયો હતો.

## સંગીત 
* *નો એન્જલ* (૧૯૯૯)
* *લાઇફ ફોર રેન્ટ* (૨૦૦૩)
* *સેફ ટ્રીપ હોમ* (૨૦૦૮)
* *ગર્લ વ્હુ ગોટ અવે'' (૨૦૧૩)

## સંદર્ભ
શ્રેણી:કલાકાર
શ્રેણી:ગાયિકા
શ્રેણી:૧૯૭૧માં જન્મ
શ્રેણી:વ્યક્તિત્વ
ભરુચ જંકશન રેલ્વે સ્ટેશન

thumb|ભરુચ જંકશન – પ્લેટફોર્મબોર્ડ
**ભરુચ જંકશન રેલ્વે સ્ટેશન** (અંગ્રેજી:**Bharuch Junction**) એ ભરુચ, ગુજરાતમાં આવેલું એક રેલ્વે સ્ટેશન છે. આ રેલ્વે સ્ટેશન ભારતીય રેલ્વેના પશ્ચિમ રેલ્વેનાં સંચાલન હેઠળ આવે છે.

ભરુચ જંકશન મુંબઈ-અમદાવાદ રેલ્વેલાઇન પર આવેલું છે, અને પશ્ચિમ રેલ્વે વિભાગમાં આવે છે. અહિંયાથી ચેન્નઈ, તિરુઅનંતપુરમ, મૈસુર, બેંગ્લુરુ, પુને, મુંબઇ, જયપુર, જોધપુર, દિલ્હી, દહેરાદુન, મુજ્જફરનગર, બરૈલી અને જમ્મુથી સીધું બ્રોડગેજ જોડાણ છે. તે ગુજરાતનાં મોટાભાગના શહેરો જેવાં કે અમદાવાદ, સુરત, વડોદરા, ભુજ, રાજકોટ, જામનગર અને પોરબંદર સાથે જોડાયેલું છે. થોડા સમય પહેલાં અહીં થી દહેજ જવા માટેના રેલ્વે માર્ગનું નેરોગેજમાંથી બ્રોડગેજમાં બદલવાનું કાર્ય પૂર્ણ કરી સફળતાપૂર્વક રેલ સેવા ચાલુ કરવામાં આવી છે. ભરુચ રેલ્વે સ્ટેશનને પાંચ પ્લેટફોર્મ અને કુલ ૪ ટ્રેક્સ છે.

## રેલ માર્ગ
ભરુચ જંકશન રેલ્વે સ્ટેશનથી પસાર થતા રેલમાર્ગ :
* મુંબઈ – નવી દિલ્હી વાયા કોટા જંકશન (બ્રોડગેજ લાઈન)
* મુંબઈ – અમદાવાદ વાયા વડોદરા (બ્રોડગેજ લાઈન)
* ભરુચ - દહેજ (બ્રોડગેજ લાઈન)

## અગત્યની રેલ સેવાઓ
અહીંથી પસાર થતી અગત્યની ટ્રેનો આ મુજબ છે :
* 12009/10 અમદાવાદ શતાબ્દી એક્સપ્રેસ (Ahmedabad Shatabdi Express)
* 11453/54 પ્રેરણા એક્સપ્રેસ (Prerana Express)
* 12961/62 અવન્તિકા એક્સપ્રેસ (Avantika Express)
* 19707/08 અરાવલી એક્સપ્રેસ (Aravali Express)
* 12953/54 અગસ્ત ક્રાંતિ રાજધાની એક્સપ્રેસ (August Kranti Rajdhani Express)
* 12833/34 હાવરા અમદાવાદ સુપરફાસ્ટ એક્સપ્રેસ (Howrah Ahmedabad Superfast Express)
* 19019/20 દહેરાદૂન એક્સપ્રેસ (Dehradun Express)
* 19023/24 ફિરોઝપુર જનતા એક્સપ્રેસ (Firozpur Janata Express)
* 12901/02 ગુજરાત મેલ (Gujarat Mail)
* 14707/08 રાણકપુર એક્સપ્રેસ (Ranakpur Express)
* 22451/52 ચંદીગઢ બાંદ્રા ટર્મિનસ સુપરફાસ્ટ એક્સપ્રેસ (Chandigarh Bandra Terminus Superfast Express)
* 22901/02 બાંદ્રા ટર્મિનસ ઉદયપુર સુપરફાસ્ટ એક્સપ્રેસ (Bandra Terminus Udaipur Superfast Express)
* 11095/96 અહિંસા એક્સપ્રેસ (Ahimsa Express)
* 19131/32 કચ્છ એક્સપ્રેસ (Kutch Express)
* 19109/10 ગુજરાત ક્વીન (Gujarat Queen)
* 12925/26 પશ્ચિમ એક્સપ્રેસ (Paschim Express)
* 12215/16 દિલ્હી સરાઇ રોહિલ્લા બાંદ્રા ટર્મિનસ ગરીબ રથ એક્સપ્રેસ (Delhi Sarai Rohilla Bandra Terminus Garib Rath Express)

## સંદર્ભો 
શ્રેણી:ભરૂચ જિલ્લો
શ્રેણી:ભારતીય રેલ
રજિત કપુર

**રજિત કપુર** (હિંદી रजित कपूर, પંજાબી ਰਜੀਤ ਕਪੂਰ) ભારતીય ફિલ્મ અભિનેતા છે. તે ખાસ કરીને ૧૯૯૬ની ફિલ્મ, *ધ મેકિંગ ઓફ ધ મહાત્મા* માટે જાણીતો છે. શરાદિંદુ બંધોપાધ્યાય દ્રારા લિખિત અને બાસુ ચેટર્જી દ્વારા નિર્મિત વ્યોમકેશ બક્ષીના પાત્રમાં ટેલિવિઝન ધારાવાહિકમાં તે લોકપ્રિય બન્યો હતો. તે મલયાલમ ફિલ્મ *અગ્નિસાક્ષી* માટે પણ જાણીતો છે.

## કારકિર્દી
રજિત કપુર અભિનેતાની સાથે દિગ્દર્શક પણ છે. તેણે *લવ લેટર્સ* અને *ક્લાસ ઓફ ૮૪* જેવાં નાટકોમાં પણ અભિનય કર્યો છે.

## ફિલ્મોની યાદી 
**ફિર સે...* (૨૦૧૫)
* *રોય* (૨૦૧૫)
* *કિક* (૨૦૧૪)
* *સંવિધાન (ટીવી ધારાવાહિક)*
**સિંગ સાબ ધ ગ્રેટ* (૨૦૧૩)
**મિશોર રોહોસ્યો* (૨૦૧૩)
* *કલ્પવૃક્ષ* (૨૦૧૨)
**લાઇફ ઇઝ ગુડ* (૨૦૧૧)
* *શૈતાન* (૨૦૧૧)
* *દમ ૯૯૯* (૨૦૧૧)
* *મોનિકા* (૨૦૧૧)
* *ગુઝારિશ* (૨૦૧૦)
* *વેલ ડન અબ્બા* (૨૦૧૦)
**દો પૈસે કી ધૂપ, ચાર આને કી બારીશ* (૨૦૦૯)
* *યે મેરા ઇન્ડિયા* (૨૦૦૯)
**બ્લ્યુ ઓરેન્જીસ* (૨૦૦૯)
* *મોર્નિંગ વોક *(૨૦૦૯)
* *મરેગા સાલા* (૨૦૦૮)
* *વેલકમ ટુ સજ્જનપુર* (૨૦૦૮)
**દહેક - ધ રેસ્ટલેસ માઇન્ડ *(૨૦૦૭)
**ડેડલાઇન સિર્ફ ૨૪ ઘંટે* (૨૦૦૬)
**નેતાજી સુભાષ ચંદ્ર બોઝ: ધ ફરગોટન હીરો* (૨૦૦૫)
**અલ અલગ મૌસમ* (૨૦૦૩)
* *ઝુબૈદા* (૨૦૦૧)
* *અગ્નિસાક્ષી* (૧૯૯૯)
**ટ્રેન ટુ પાકિસ્તાન* (૧૯૯૮)
* *ગુલામ* (૧૯૯૮)
* *બોમગે* (આર. રાજ રાવની કવિતાઓનો ધ્વનિ) (૧૯૯૬)
**ધ મેકિંગ ઓફ ધ મહાત્મા* (૧૯૯૬)
**સરદારી બેગમ* (૧૯૯૬)
* *મામ્મો* (૧૯૯૪)
**વ્યોમકેશ બક્ષી* (૧૯૯૩), બાસુ ચેટર્જી દ્વારા નિર્મિત દૂરદર્શનની ધારાવાહિક.
* *સુરજ કા સાતવાં ઘોડા* (૧૯૯૨)

## પુરસ્કારો
*નેશનલ ફિલ્મ એવોર્ડ*
* ૧૯૯૬: શ્રેષ્ઠ અભિનેતા - ધ મેકિંગ ઓફ ધ મહાત્મા
*કેરાલા સ્ટેટ ફિલ્મ એવોર્ડ*
* ૧૯૯૯: શ્રેષ્ઠ અભિનેતા - *અગ્નિસાક્ષી*
*ઇમેજીન ઇન્ડિયા ફિલ્મ ફેસ્ટિવલ, સ્પેન*
* ૨૦૧૦: શ્રેષ્ઠ અભિનેતા  - *દો પૈસે કી ધૂપ, ચાર આને કી બારીશ*

## સંદર્ભ 
## બાહ્ય કડીઓ
* 

શ્રેણી:ભારતીય ફિલ્મ અભિનેતાઓ
શ્રેણી:૧૯૬૦માં જન્મ
ગીટ (સોફ્ટવેર)

**ગીટ** () એ વિતરિત રીવિઝન કંટ્રોલ સિસ્ટમ સોફ્ટવેર છે. ગીટ લિનક્સ કર્નલ માટે લિનસ ટોરવાલ્ડ્સ દ્વારા બનાવવામાં આવ્યું હતું. હાલમાં જુનિઓ હમાનો ગીટ સોફ્ટવેરની જાળવણી કરે છે. ગીટ મુક્ત અને ઓપન સોર્સ સોફ્ટવેર છે જે GNU જનરલ પબ્લિક લાયસન્સ આવૃત્તિ ૨ હેઠળ આવરી લેવાયું છે.

## સંદર્ભ
## અન્ય કડીઓ
* 
* Git Community Book
* Introduction to git-svn for Subversion/SVK users and deserters  સામ વિલાઇન
* Git for computer scientists
* Git Magic: ગીટ અંગેની ટીપ્પણીઓની યાદી
* Git Quick Reference 
* Linus Torvalds hosting a Google Tech Talk on Git
* Git Wiki at kernel.org

શ્રેણી:સોફ્ટવેર
કરમશી જેઠાભાઈ સોમૈયા

**કરમશી જેઠાભાઈ સોમૈયા** (, ) એ ભારતીય શિક્ષણકાર હતા, કે જેમણે ભારત દેશના મહારાષ્ટ્ર રાજ્યમાં શિક્ષણ સંસ્થાઓની સ્થાપના કરી હતી. એમના નામ પરથી મુંબઈ ખાતે સોમૈયા વિદ્યાવિહાર નામનું શિક્ષણ-સંકુલ તેમ જ અન્ય શિક્ષણ સંસ્થાઓ છે. આ ઉપરાંત તેઓ ઉદ્યોગપતિ હતા, કે જેમણે સોમૈયા જૂથની ખાંડ, ઓદ્યોગિક આલ્કોહોલ, ઓર્ગેનિક રસાયણો, મીઠું, છાપકામ અને પ્રકાશન, ખેતીવિષયક, ફાર્મસી જેવાં ઉત્પાદનો સાથે સંકળાયેલ કંપનીઓની સ્થાપના કરી હતી. એમણે સમાજ-સેવા ક્ષેત્રમાં શિક્ષણક્ષેત્રે કરેલા યોગદાન બદલ ઈ. સ. ૨૦૦૦ના વર્ષમાં પદ્મભૂષણ પુરસ્કાર વડે સન્માનિત કરવામાં આવ્યા હતા.

## સંદર્ભ 
## બાહ્ય કડીઓ 
* કે. જે. સોમૈયા વોકેશનલ ટ્રેનીંગ ઈન્સ્ટીટ્યૂટ
* Somaiya colleges to seek deemed university status  

શ્રેણી:વ્યક્તિત્વ
શ્રેણી:પદ્મભૂષણ પુરસ્કાર વિજેતા
માઉન્ટ રશમોર નેશનલ મેમોરિયલ

350px|thumbnail|માઉન્ટ રશમોર, અમેરિકા
350px|thumbnail|માઉન્ટ રશમોર સ્મારક : શિલ્પો
**માઉન્ટ રશમોર નેશનલ મેમોરિયલ** (હિન્દી:माउंट रशमोर नेशनल मेमोरियल; અંગ્રેજી:The **Mount Rushmore National Memorial**) એ સંયુક્ત રાજ્ય અમેરિકામાં દક્ષિણ ડાકોટા ખાતે કીસ્ટોન નજીકના ગ્રેનાઈટના પથ્થરો વડે બનેલા પર્વત પર કોતરકામ કરી બનાવવામાં આવેલ સ્મારક છે. આ સ્મારક ખાતે અમેરિકાના ભૂતપૂર્વ પ્રમુખ જ્યોર્જ વોશિંગ્ટન (ઈ. સ. ૧૭૩૨-૧૭૯૯), થોમસ જેફરસન (ઈ. સ. ૧૭૪૩-૧૮૨૬), થિયોડોર રૂઝવેલ્ટ (ઈ. સ. ૧૮૫૮-૧૯૧૯૧) અને અબ્રાહમ લિંકન (ઈ. સ. ૧૮૦૯-૧૮૬૫)ના વિશાળ કદના એટલે કે ૧૮ મીટર જેટલી ઊંચાઈ ધરાવતા ચહેરા જોવા મળે છે. આ સ્મારક નિર્માણનું કાર્ય ડૅનિશ-અમેરિકન ગટઝન બોર્ગ્લમ Gutzon Borglum (1867-1941) અને તેના પુત્ર લિન્કોલીન બોર્ગ્લમ નામના શિલ્પીઓએ કર્યું હતું આ સમગ્ર સ્મારક  જેટલી જગ્યામાં ફેલાયેલ છે અને દરિયાઈ સપાટી થી  જેટલી ઊંચાઈ પર આવેલ છે.. આ સ્મારકની દેખરેખનું કાર્ય યુનાઇટેડ સ્ટેટ્સના ગૃહ વિભાગની દેખરેખ હેઠળ નેશનલ પાર્ક દ્વારા કરવામાં આવે છે. લગભગ ૨ લાખ લોકો દર વર્ષે આ સ્મારક જોવા માટે આવે છે.

## સંદર્ભો
## બાહ્ય કડીઓ 
* માઉન્ટ રશમોર નેશનલ મેમોરિયલનું અધિકૃત વેબસાઇટ

શ્રેણી:અમેરિકા
શ્રેણી:સ્થાપત્ય
લિનસ ટોરવાલ્ડ્સ

**લિનસ બેનેડિક્ટ ટોરવાલ્ડ્સ** (જન્મ ડિસેમ્બર ૨૮, ૧૯૬૯ હેલસિન્કી, ફીનલેંડ) કોમ્પ્યુટર વૈજ્ઞાનિક છે.

તેનું નામ માતા-પિતા એ લિનસ પાઉલિંગ (વૈજ્ઞાનિક) ઉપરથી પાડેલું. લિનસે હેલસિન્કી યુનિવર્સિટીમાં ૧૯૮૮થી ૧૯૯૬ સુધી અભ્યાસ કર્યો હતો. તે લિનક્સ ઓપરેટિંગ સિસ્ટમ પરથી ખ્યાતનામ બન્યો. ૧૯૯૧માં અભ્યાસ દરમિયાન તેણે પ્રોજેક્ટ તરીકે લિનક્સ બનાવવાની શરૂઆત કરી હતી. લિનક્સ એ પ્રખ્યાત UNIX ઓપરેટિંગ સિસ્ટમ પર આધારિત છે. હાલમાં, લિનક્સ એ મુક્ત ઓપરેટિંગ સિસ્ટમમાં સૌથી વધુ લોકપ્રિય છે.

લિનસ લિનક્સ પ્રોજેક્ટનો મુખ્ય સંચાલક છે, જેમાં વિશ્વભરમાંથી અનેક લોકો પોતાનો ફાળો આપે છે. તે પ્રોજેક્ટના ભવિષ્ય અંગેના ફેરફારો માટેનો નિર્ણય લે છે. તેણે ગીટ સોફ્ટવેર પણ બનાવ્યું છે. હાલમાં તે પોતાના કુટુંબ સાથે અમેરિકામાં રહે છે. 

લિનસે પેંગ્વિનને લિનક્સ પ્રોજેક્ટના ચિહ્ન તરીકે પસંદ કર્યું છે. પેંગ્વિનનું ચિત્ર લિનક્સ ઓપરેટિંગ સિસ્ટમ ધરાવતા કોમ્પ્યુટરમાં ઘણી વખત દેખાય છે.

## અન્ય કડીઓ
*The Linux Kernel Archives - કર્નલ.ઓર્ગ દ્વારા લિનક્સ કર્નલનો સ્ત્રોત

શ્રેણી:૧૯૬૯માં જન્મ
શ્રેણી:વૈજ્ઞાનિક
વાડીલાલ

**વાડીલાલ** (વાડીલાલ ઇન્ડસ્ટ્રીઝ લિમિટેડ) (, ) ૮૦ વર્ષ પહેલાં અમદાવાદમાં નાની દુકાનમાંથી, વાડીલાલ ઇન્ડસ્ટ્રીઝ લિમિટેડ આજે ભારતની બીજા ક્મની આઇસક્રીમ ઉત્પાદક કંપની બની છે. વાડીલાલ ભારતની ખાદ્ય ઉત્પાદક કંપની છે, જે મોટાભાગે થીજેલા શાકભાજી અને તૈયાર નાસ્તો અને બ્રેડ બનાવે છે.

વાડીલાલનો ધ્યેય આઇસક્રીમ અને થીજેલાં ખાદ્યમાં ભારતીય બહુરાષ્ટ્રીય કંપની બનવાનો છે. હાલમાં તેઓ ગુજરાતમાં બીજા ક્રમનાં ખાદ્ય સંરક્ષક વેચાણકર્તા છે.

## ઇતિહાસ
thumb|વાડીલાલ હાઉસ, અમદાવાદ

વાડીલાલ ઇન્ડસ્ટ્રીઝની શરૂઆત વાડીલાલ ગાંધી દ્વારા ૧૯૦૭ માં સોડાની દુકાન વડે કરવામાં આવી હતી. તેમણે પોતાનો વ્યવસાય તેમનાં પુત્ર રણછોડલાલને આપ્યો અને તેમણે ૧૯૨૬માં હાથ સંચા વડે છૂટક વેપાર શરૂ કર્યો. તેમનાં પુત્રો રામચંદ્ર અને લક્ષ્મણે કંપનીને નવી દિશા આપી. ૧૯૭૦ સુધીમાં આધુનિક વેપાર શૈલીમાં આવી ગઇ હતી.

## ઉત્પાદનો
વાડીલાલ ૧૫૦ જેટલાં સ્વાદ ધરાવતાં આઇસક્રીમ લગભગ ૨૫૦ જેટલાં બંધારણમાં વેચે છે. આમાં કોન, કપ, કેન્ડી, બાર, આઇસ-ડોલી, ફેમિલી પેક અને ઇકોનોમી પેકનો સમાવેશ થાય છે.

## ઉત્પાદન સુવિધાઓ
વાડીલાલ પાસે બે આઇસક્રીમ ઉત્પાદન સુવિધાઓ - પુન્ધ્રા, ગાંધીનગર જિલ્લો, ગુજરાત અને બરેલી, ઉત્તર પ્રદેશ છે. તેમની પાસે ૫૦,૦૦૦ છૂટક, ૨૫૦ માલ સંગ્રહ એકમો, ૫૫૦ વિતરકો અને ૩૨ CNF અને ૨૫૦ વાહનોનું બહોળું જાળું છે. વાડીલાલે વિવિધ જગ્યાઓએ ૧૪૦ જેટલાં 'હેપિનેઝ' આઇસક્રીમ વેચાણ કેન્દ્રો શરૂ કર્યા છે.

## તૈયાર ખોરાક
વાડીલાલ ૧૯૯૦ના દાયકામાં તૈયાર ખોરાક ઉદ્યોગમાં પ્રવેશ્યું. તે હાલમાં ઘરેલું અને વિદેશી બજારમાં થીજેલાં શાકભાજીઓ, તૈયાર નાસ્તો, ભાજી અને બ્રેડનું વેચાણ કરે છે. આ વેપારમાં ભારત અને અમેરિકા તથા પશ્ચિમ યુરોપમાં વેચાણની મોટી તકો રહેલી છે.

વાડીલાલ મહારાષ્ટ્ર અને દક્ષિણનાં ચાર રાજ્યોમાં પ્રવેશ્યું ન હોવાથી ભારતનાં આઇસક્રીમ બજારમાં હોવો જોઇએ એટલો હિસ્સો નથી.

## સંદર્ભ
## બાહ્ય કડીઓ
* રાજસ્થાનમાં વાડીલાલનો ૫૦ ટકા હિસ્સો 
* NSE માં વાડીલાલ ઇન્ડસ્ટ્રીઝ
* આમરસમાં માત્ર વાડીલાલ
* વાડીલાલ આઇસક્રીમ બજારમાં

શ્રેણી:કંપનીઓ
શરણ રાની માથુર

**શરણ રાની માથુર** અથવા **શરણરાણી માથુર** (હિન્દી:**शरण रानी**; અંગ્રેજી:Sharan Rani Backliwal) (નવમી એપ્રિલ ૧૯૨૯ - આઠમી એપ્રિલ ૨૦૦૮) ભારતીય શાસ્ત્રીય સંગીત ક્ષેત્રના વિદ્વાન અને સુપ્રસિદ્ધ સરોદવાદક હતાં. તેઓ એકમાત્ર એવા સંગીતકાર હતા કે જે સરોદ ઉપરાંત પખવાજ અને તબલાં સાથે સંગત કરતા હતા. તેણી પ્રથમ મહિલા સરોદવાદક હતા. તેમણે દ્રુપદ પરંપરા આગળ વધારી હતી. તેણી પાસે ૩૭૦ જેટલાં સંગીતના સાધનો હતાં. તેણી પાસે ૧૫મી સદી થી ૧૯મી સદી સુધીનાં વિવિધ સંગીતવાદ્યોનો સંગ્રહ હતો, જે એમણે રાષ્ટ્રીય સંગ્રહાલયને અર્પણ કર્યો હતો. હાલમાં આ વાદ્ય-સંગ્રહ દિલ્હી ખાતે આવેલા સંગીત વાદ્ય સંગ્રહાલય (મ્યુઝિકલ ઇન્સ્ટ્રુમેન્ટ્સ મ્યુઝિયમ)માં રાખવામાં આવેલ છે. એમને પદ્મશ્રી, પદ્મભૂષણ વગેરે સન્માન વડે પુરસ્કૃત કરવામાં આવ્યા હતા. ૧૯૯૨ના વર્ષમાં તેણીએ સરોદના ઉદ્‌ભવ, ઈતિહાસ તથા વિકાસને આવરી લેતું એક પુસ્તક પણ લખ્યું હતું. એમના સંગ્રહ પૈકીનાં ૪ (ચાર) વાદ્યો પસંદ કરી ઈ. સ. ૧૯૯૮ના વર્ષમાં ટપાલ-ટિકિટ પણ બહાર પાડવામાં આવી હતી.

નવમી એપ્રિલ, ૧૯૨૯ના દિવસે દિલ્હી ખાતે જન્મેલ શરણ રાની માથુરનું અવસાન દિલ્હીમાં જ આઠમી એપ્રિલ ૨૦૦૮ના દિવસે થયું હતું.

## સંદર્ભો 
## બાહ્ય કડીઓ 
*Sharan Rani - Tribute to a Maestro  (ITC સંગીત રીસર્ચ એકેડેમી)

શ્રેણી:શાસ્ત્રીય સંગીત
શ્રેણી:વ્યક્તિત્વ
શ્રેણી:૧૯૨૯માં જન્મ
શ્રેણી:૨૦૦૮માં મૃત્યુ
ભારતીય ક્રિકેટ મેદાનોની યાદી

ભારત દેશમાં ક્રિકેટની રમત માટે ઘણી જગ્યા પર મેદાન બનાવવામાં આવેલ છે, જ્યાં આંતરરાષ્ટ્રીય સ્તરની કે રાષ્ટ્રીય સ્તરની પ્રથમ કક્ષાની રમતનું આયોજન કરવામાં આવે છે. ભારતના લગભગ દરેક રાજ્યોમાં ક્રિકેટના મેદાનો આવેલ છે.

## સૂચી 
* સવાઈ માનસિંહ સ્ટેડિયમ, જયપુર
* બરકતુલ્લા ખાન સ્ટેડિયમ, જોધપુર
* ઈડન ગાર્ડન, કોલકાતા
* જવાહરલાલ નહેરુ સ્ટેડિયમ, ચેન્નઈ
* વાનખેડે સ્ટેડિયમ, મુંબઈ
* બ્રેબોર્ન સ્ટેડિયમ, મુંબઈ
* લાલ બહાદુર શાસ્ત્રી સ્ટેડિયમ, હૈદરાબાદ
* નહેરુ સ્ટેડિયમ, ગુવાહાટી
* બારાબતી સ્ટેડિયમ, કટક
* ધ્યાનચંદ સ્ટેડિયમ
* અરુણ જેટલી સ્ટેડિયમ, દિલ્હી
* ચિન્નાસ્વામી સ્ટેડિયમ, બેંગલોર
* ચિદમ્બરમ સ્ટેડિયમ, ચેન્નઈ
* નરેન્દ્ર મોદી સ્ટેડિયમ, અમદાવાદ
* મોહાલી સ્ટેડિયમ
* ગ્રીન પાર્ક સ્ટેડિયમ, કાનપુર
* મોતીબાગ પેલેસ ગ્રાઉન્ડ, વડોદરા

## સંદર્ભો
## બાહ્ય કડીઓ 
* ક્રિકેટ મેદાનો (Cricket Grounds) - ESPN Cricinfo

શ્રેણી:રમત
શ્રેણી:ક્રિકેટ
વિનુ માંકડ

**વિનુ માંકડ** () (૧૨ એપ્રિલ ૧૯૧૭ – ૨૧ ઓગસ્ટ, ૧૯૭૮) એ જાણીતા ભારતીય ક્રિકેટ ખેલાડી હતા.

એમનું પુરું નામ મૂળવંતરાય હિંમતલાલ માંકડ હતું. તેઓ પ્રારંભિક બેટસમેન અને ધીમા ડાબોડી બોલર તરીકે રમતા હતા. એમણે ભારત તરફથી ૪૪ ટેસ્ટ રમી ૨૧૦૯ રન નોંધાવ્યા હતા તેમ જ ૩૨.૩૨ રનની સરેરાશથી ૧૬૨ વિકેટ ઝડપી હતી. તેમણે ઈ. સ. ૧૯૫૬ના વર્ષમાં પ્રારંભિક બેટધર તરીકે પંકજ રોય સાથે પહેલી વિકેટની ભાગીદારીમાં ૪૧૩ રનનો જુમલો ખડકી વિશ્વવિક્રમ નોંધાવ્યો હતો, જે બીજાં ૫૨ વર્ષ સુધી અકબંધ રહ્યો હતો. તેઓ વિશ્વના જૂજ ખેલાડીઓ પૈકીના એક હતા, કે જેમણે દરેક ક્રમે બેટિંગ કરી હોય.

## સંદર્ભો 
## બાહ્ય કડીઓ 
* ક્રિક‌ઇન્ફો.કોમ પ્રોફાઈલ

શ્રેણી:વ્યક્તિત્વ
શ્રેણી:ગુજરાતી ક્રિકેટર ખેલાડી
શ્રેણી:પદ્મભૂષણ પુરસ્કાર વિજેતા
શ્રેણી:૧૯૧૭માં જન્મ
શ્રેણી:૧૯૭૮માં મૃત્યુ
કેટ અપટોન

**કેથેરીન "કેટ" અપટોન** (જન્મ: ૧૦ જૂન ૧૯૯૨) અમેરિકન મોડેલ અને અભિનેત્રી છે. તેણી *કોસ્મોપોલિટન*, *GQ*, *વોગ* અને *સ્પોર્ટ્સ ઇલ્યુસ્ટ્રેટેડ*નાં મુખપૃષ્ઠ પર ચમકી હતી. ૨૦૧૧માં તેણીએ *ધ થ્રી સ્ટુજિસ*માં સિસ્ટર બેર્નિસ તરીકે અને *ટાવર હેઇસ્ટ*માં અભિનય કર્યો હતો. તેણીનો જન્મ સેંટ જોસેફ, મિશિગનમાં થયો હતો પરંતુ ફ્લોરિડામાં ઉછેર થયો હતો.

## સંદર્ભ 
## બાહ્ય કડીઓ
* 

શ્રેણી:અભિનેત્રી
શ્રેણી:અમેરિકન વ્યક્તિત્વ
શ્રેણી:૧૯૯૨માં જન્મ